
PICHOUNO PREFACI 



Lei gènt arlèri o pau risèire , e tambèn aquélei que 
troubarien d’espigno dins un lèu, de plumo subre l’es- 
quino d’un grapaud, o de péu dins un uou, me manda- 
ran bessai la pèiro en escoundènt lou bras, e me cer- 
caran reno, pèr ço que, estènt ço que siéu, me siéu mes 
souto l’escoundudo d’un escais-noum, pèr espeli e faire 
estampa de coumèdi. Avans de bada e de se trufa de 
iéu, déurrien, coumo leis aiet, travaia de tèsto e coum- 
prene que moun entencien en fasènt de coumèdi dins 
lou biais deis autour latin e franchimand, mai adou- 
bado à la prouvençalo e dins lou goust dóu terraire, 
es estado, proumié, de póutira dóu teatre tóutei lei pa- 
raulo escabissouo que seli estampon tant souvènt; pièi, 
de reviéuda l’obro dóu teatre, qu’es, en fasènt rire, de 
castiga lei vìci e de li servi de remèdi, e enfin, d’alesti 
d’óunèstei passo-tèms ei franc e galoi Prouvençau. 

Se d’ùnei que l’a troubavon que mei coumèdi soun 
pebrado e que, coumo lei cebo, fan couire leis uei, eh ! 
bèn, que se li meton de tapadouiro e que lei legisson 
pas. Déurrien saupre que la lengo prouvençalo es un 
pau coumo lou latin. Pouédi pamens afourti que trou- 
baran rèn dins mei coumèdi que pudisse, e que bou- 
larai pas lou samena. 

Aviéu proun quauco cregnènço de faire estampa meis 
obro, e de lei metre à l’esquicharié ; mai l’amistous e 



saberii Cabiscòu de l’Escolo de Lar, e gai tambourinaire, 
Francés Vidau, counservaire de la biblioutèco Meja- 
nenco, aquéu mèstre en Gai Sabé, m’a que-noun-sai 
acouraja e ajuda, e m’a di coumo acò : anen, zóu, fai 
tira, Marius; en avans, veiras Berro ! Es ço qu’ai fa. 
Se mau-grat ’cò, quàuqueis-un soun pas countènt, eli ! 
bèn, que vagon au countentié, pèr iéu, siéu 

Marius d’Auruou. 

Aro, vès-eici la letro dóu subre -Capoulió : 



Maiano, pèr Toussant de 1896, 
Moussu d'Auruou, 

En ine mandant çosto coumèdi de EAvaras, 
drias^ me disès, counèisse moim vejaire sus vosto 
façoun d entèndre lou tiatre prouçencau. D’ùni que 
i'a., lou sabe, vous trovon à redire subre lou rebroun- 
dage que farias subi, se dis, à Vobro dis autour que 
vous an precedi sus li mémi sujèt. D'àutri çous agar- 
risson pèr quàuqui mot boucJiard qu' escaparien de-fes 
à vòsti persounage ; iéu, moun avis es que, dins Vacam- 
passimen e V abandoun, pecaire., ounte li Prouvençau 
(aqueli subre-tout di vilo) an leissa derouï sa lensto, 
es mai-que-mai injuste de veni espeluguejalou labour 
di bouié de bono voulounta que n’ entre-prenon la fa- 
turo. Quand la semenço prèsso ., lou meinagié vai pas 
cerca se si ràfi lauron dre, lou tout es que lou 



gran 



se ciierhe eii terro trisso, car rego torto bon blad 
porto, segound la dicho dis ancian. 

Anessias pas, coiilègo, prene.acò de marrido part, 
que, dins çoste Avaras, tout acò ’s enrega e entaula 
de inan inestresso. Vosto inan, à Vesteço, çalènt-à-dire 
au Gai Sabé, se counèis proun que íes afacho. De 
parla prouçençau e de V escriéure à la çoulado, se çèi 
qu acò Sìinjopèr çous, e quant au sacrebiéu cou- 
mique, o bèn à la vis comica, coume disien li Latin, 
quau n'en pòu èstre meiour juge cque lou bon publi 
de-z-Ais tant prefoundamen prouçençau, se 'n cop la 
Jouino troupo dóu tiatre franco-prouvençau ié çai jouga 
çosto couinèdi. 

Qiie sièr de tant lanterneja ! à meissoun çeiren lei 
garbo. Lou tiatre prouçençau, pèr Vepoco de çuei, es 
censa tout à faire. Sias d' aquèli que braçamen, sias 
d'aquéli que di proiimié soun intra dins lou prat pèr 
gagna lei braieto. Leissen li besuquet, leissen limous- 
surot — qu’an joòu de se jala en moiistrant soun pitre 
au soulèu — faire lou tour dóu round en foro, pèr 
critica li fraire de la targo felibrenco . Après la lucho 
se saubra aquéu qu’ aura peta d'esquino. Mai en aten- 
dènt, ounour i çoulountous qiie se presènton / e se 
quaucun çòu escoumetre, ièu boute argènt sus jo pèr 
manteni Marius d'Auruou. 

Tenès-çous gaiard, coulègo. 

F. Mistral. 



PERSOTJNAGI 



Lou Marqiiés d’ Arroiimias, avaras, paire de Tistet e de Mièto. 

Tistet d’Arroumias, calegnaire de Misè Babèu d’Argèncourt. 

Tòni d’Argèncoiirt, baile dóu Marqués, calegnaire de Mièto. 

Alèssi, varlet de cliambro dóu Marqués e de Tistet. 

Mèste Moitcho, cousinié e couchié dóu Marqués. 

Marliisso ) . , 

„ > serviciau dóu Marqués. 

Rapugo ) 

Madamo Angot, masco e courratiero de mariàgi. 

Mèste Simoiin, courratié d’afaire. 

Lou Gardo campèstre. 



La scèno se passo à-z-Ais dins Toustau dóu Marqués. 



COUmÈDX DE TRES ATE 



ATE PROUMIÉ 

Scèno 1 

ALÈSSI, TONI 

ÀLÈSSl 

Dóu Marqués d’Arroumias e de soun avarìci 
Ai la tèsto roumpudo ! . . . Autambèn, de malìci 
Tant n’en poudriéu creba, ço que sarié fachous, 

Car fau pas de la vido enca lou despichous. 

D’abord, Tòni, dóu lié te fau davala d’ouro, 

Te coucha foueço tard e sènso saupre quouro ; 

Acò pòu pas dura I . . . pièi travaias bèn mai 
Que lei negre d’Africo e quàsi coumo d’ai ; 

Es uno vido d’ome ?. . . Enca sèmpre rampello 
Que travaias pas proun ! D’èr e de regardello 
Tant voudrié, l’avaras, que s’acountentessian !. . . X 
Mai quouro avès bèn fam, lou vèntre à l’espagnolo, 
Vaudrié rniés de bouioun, segur, béure uno bolo I . . . 
Pèr tua lou verme, avèn un degout de cafè 
Fa ’mé d’aglan tóurra que vous fa tout l’efèt, 

Dóu bèu que l’empassas, d’uno puro tisano; 

Es de countùni acò cade jour de semano. 

Tambèn, Tòni, vous fa gaire de bèn au piés, 

E quand l’avès begu vous n’en troubas pas miés ; 

Nous douno à dejuna, va sabes, pèr pitanço 
De froumàgi couiènt e de marrìdei panso, 

D’óulivo que dirias de peto de cabrit, 

De cebo e de faiòu qu’an lou goust dóu pourri ; 

E pièi, ço que pòu pas nous douna foueço voio, 
Cadun, emé lou pan, pico contro uno anchoio 

Pendoulado tous-tèms pèr aqueste avaras 
Au bout d’uno feissello au sóumié de soun mas ! . . . 
Enfin, manjan de pan clafi de mousiduro 
E bevèn que de trempo, o d’aigo touto puro ! 

Em’ acò, tron de l’èr, Alèssi, fai-te gras ! 

TÒNI 

Mai, Alèssi, diés pas que Tistet d’Arroumias 
Es pèr tu mai largant qu’es avaras soun paire ; 

S’èro pas ’cò, segur, eici restariés gaire ; 

Se te dounavo pas de que t’arregala 
Se noun beviés perfés uno bolo de la, 

Un vèire de liquour ; e d’argènt dins la pocho 
Se te fournissié pas pèr faire un pau bambocho, 
Crèsi qu’auriés bandi lou manche e la destrau 
Contro aqueste avaras e l’auriés di : m’envau. 

ALÈSSI 

L’a rèn de pu segur. . . S’èro de la pauriho, 

O s’èro mai-que-mai carga d’uno famiho 

Que fauguèsse abari, coumprendriéu soun besoun 

De se sarra lou vèntre e de faire pichoun, 

De pas ’staca lei chin, souvènt, ’mé de saussisso, 

E d’espragna sus tout, meme sus la sau trisso 1 
Mai quouro avès d’argènt, que sias un gros richas, 
Perqué béure e manja coumo fan lei pauras? 

En que pòu li servi d’agué tant de richesso 
S’es pas pèr faire ei paure au mens quauco largesso? 
Sarié ’n pan benesi qu’à-n-aquel Austrigot 
Un voulur, d’escoundoun, raubèsse lou magot ? 

Mai ço qu’es pas de crèire e pamens veritable, 

Es qu’aqueste avaras, (que l’empouerte lou diable! ) 
Me forço de japa contro lei mauíatan, 

Pèr qu’en ausènt un chin patusclon quatecant I . . . 
Acò s’es jamai vist e rèn de rèn m’agrado 
D’agué de la chinaio emprunta la japado ! 

S’encaro l’avaras me pagavo pas mau 

Pèr faire lou mestié dei chin : bau ! bau ! bau ! bau ! 

Mai crèsi que jamai vendrié dins sa pensado 

De me faire presènt d’uno amendo sucrado ! 

Pèr que lei maufatan d’un chin agon bèn pòu, 

M’a di, coumo un chinas faras fouert : bòu ! bòu ! bòu 
E noun pas dei loubet la pichouno japado : 

Bau ! bau ! bau ! pèr ço que sarié gaire esfraiado 
La chourmo dei voulur ! . . . Que mestié d’animau I 
Bouen à seca lou piés e vous rèndre malaut ! 

Sàbi pas de-segur ço qu’es ana mai faire 
Eila dins lou jardin, (me regardo bèn gaire) 

Mai pamens, va creiriéu, dèu s’escoundre d’argènt, 
Car m’a di coumo acò : japaras, es urgènt; 

E se japes pas fouert, auras ta rampelado. 

Anen, coumencen dounc uno boueno japado, 

E se pèr còup d’asard venié faire babòu, 

F au que m’entènde bèn : bòu ! bòu ! bòu ! bòu ! bòu ! bòu 

f 

TÒNI 

Alèssi, sabiéu pas qu’ères tant fouert japaire ! 

Te laìssi ; pèr Tistet m’envau vitamen faire 
Aro uno coumessien, e pièi lèu revendrai ; 

Q.ue se languisse pas 1 . . . 

ALÌSSI 

Tòni, li va dirai. . . 

Entandóumens, s’aviéu de que faire tripeto 
E bagna moun góusié se coumo de brouqueto, 

A forço de japa 1 . . . Mai, tè, que l’avaras 
A leissa lou sucrié ! sarié proun capounas 
Pèr vougué, coumo acò, tenta ma groumandiso ; 

Mai sariéu bèn badau de faire la bestiso 
De li prene de sucre! Anen, va sàbi proun, 

Souto lou cabucèu dóu sucrié, d’escoundoun, 

Mes, lou gus, uno mousco, e quand s’es escapado 
Es provo qu"un varlet a fa la talounado 

De durbi lou sucrié 1 . . . se vouliéu, poudriéu bèn 
Li metre uno autro mousco e couneisserié rèn ; 

Mai dÓLi sucre a coumta lei moussèu, lou finocho, 

N’en prendrai pas tambèn pèr lei metre à.la pocho, 

E n’en manjarai ges, mai pouédi me paga 
D’un pau lipa lei grum, sènso èstre pessuga ! . . . 

{Suço quàuquei grum de sucre) 

Acò m’a fa de bèn I . . . Ma voues sara pu claro 
E crési que poudrai bèn miés japa tout-aro ! . . , 

Espéri que Moussu troubara que va fau 

Quàsi miés que lei chin ; hau ! bau I bau I bau ! bau ! bau ! 

Aro se poudiéu béure uno boueno goulado 
Au flasquet d’aigo-ardènt o bèn uno rasado 
D’un goubelet de vin, acò farié pas mau 
Au piés qu’es fatiga de tant gula ; bau ! bau ! 

Anen, coumo lei cat, quefan la casso ei gàrri,_ 

Furnen un pau pertout dins tóutei leis armàri I . . . 
(Cercoj Tè, qu’avien óublida dins aqueste cantoun 
La fiolo que vaqui qu’es d’aigo de coudoun ! 

Ah ! me n’en vau chala. fbéuj Que boueno regalado ! 
S'amourren enca ’n còup 1 . . . Mai, pèr que la pensado 
D’espincha se n’en manco à Moussu vèngue pas, 

Li vau metre un pau d’aigo ; ansin bèn atrapa 
Li veira que de blu, quand meme de besicle 
N’en cargarié soun nas. Es pièi pas de relicle 
Ço qu’a dins seis armàri ! , . . Anen, es un richas, 

É me fatìgui proun en fasènt lou chinas 
Pèr béure à ma santa, pecaire, uno goulado. 

Pouédi plus endura de faire la japado 
Coumo s’èri un bestiaul. . . Moussu, pèr arriba 
A s’espragna vint sòu, tant vous farié creba ! 

A lou perié tant du qu’a ges d’estoumagado ; 

Ah ! s’ameritarié d’agué la bastounado ! . . . 

Mai de se counverti l’arribara jamai ; 

Sibla tant que voudrés, quand vòu pas béure, l’ai ; 
Perdrias voueste lissiéu e vouesto sabounado 
Se metias pèr asard un mouro à la bugado. 

Q,uau es neissu pounchu pòu pas mouri carra ! 

Au diable vague ddunc Moussu dei Poung-sarra ! 
Pamens se revenié, japen, japen encaro : 

Bòu I bòu I bòu ! bòu 1 bòu ! bòu ! 

Scèno II 

ALÈSSI, TISTET 

Que fasiés, laido caro? 
Japaves coumo un chin! T’ausiéu crida : bòu! bòu ! 

ALÈSSl 

Cregniéu que voueste paire eici fasènt babòu 
Me charpèsse, s’aviéu resta la lengo mudo 
E s’aviéu pas japa lou long de la batudo. . . 

Crési bèn qu’au jardin escounde mai d’argènt. 

TISTET 

Alèssi, sabes proun ço que soun lei jouvènt; 

Ai besoun mai-que-mai d'agué d’argènt en pocho ; 
Se poudiés dounc, estènt degaja, bèu finocho, 

De moun paire aganta loU magot d’escoundoun, . 
Que plesi me fariés ! Vai, mounto au fenestroun 
Que dedins lou jardin poudras plounja ta visto, 

E pièi de l’escoundudo espincho bèn la pisto ; 

Tè, vaqui pèr ta peno, e manques pas toun còup. 

Scèno III 

TISTET, TONI 

TISTET, SOlllet. 

Tòni, me fa langui ! . . . Tron de l’èr, ai bèn pòu 
Que li siegue arriba quauque escaufèstre en viàgi. 
Se rebutavo ansin ma demando en mariàgi 

De sa fiho Babèu, Madamo d’Argèncourt, 

Sariéu tant desavia que tambèn la doulour 
Poudrié bèn longo-mai tabasa ma cervello ! 

Mai me sèmblo que vèn. . . 

M Tònì qiie iníroj Tòni, quinto nouvello ? 

TÒNl 

Me despàchi, Tistet, de te dire, esmóugu, 

Q,ue tous-tèms dins l’oustau saras lou bèn-vengu ; 
Que ta demando agrado à ma souerre, à ma maire, 
Mai que fau tout d’abord l’agramen de toun paire ! . . 
Sian paure, es bèn verai, mai sian d’aquélei gènt 
Qu’amon subre que tout l’ounour maì que l’argènt. 
Voudriéu pasqu’àma souerre, autant bravo qu’amado 
Reprouchèsses un jour de s’èstre maridado 
Rèn que pèr interès, car a de sentimen 
E poLidrié n’en mouri sel’amaves pas bèn ! 

Coumo lou femelan, es pas gounflo de croio 
E pièi amo pas mai lei plesi que la gloio. . , 

TISTET 

Vai, Tòni, agues pas pòu que siégui tant grousíié 
Pèr qu’à ta souerre fàgui un repròchi parié ; 

L"àmi tròup pèr acò. Sabes bèn que siéu gaire 
Un acampaire d’or coumo v'es tròu moun paire ; 
D’uno chato àmi miés la vertu, lou bouen biai 
Que tóutei sei tresor, n’aurié-ti mai-que-mai ! 

La provo qu’es ansin, es que l’ai demandado, 

Ta souerre, pèr soun couer ; e talamen m’agrado 
Que s’en aquéu mariàgi èro un empachamen 
Bèl ami, n’en mourriéu segur de languimen I 

TÒNI 

As bèn resoun; pamens, se voues gagna lei joio, 

Emé ma bravo souerre, un jour agué la joio 

De te lèu marida, fau, counTo acò counvèn, 

Qu’à toun paire, proumié, aprengues francamen 
Toun proujèt de mariàgi, e crési que toun paire 
Dira lèu-lèu de o, se saup que siéu lou fraire 
De Babèu d’Argèncourt ! . . . Se souvèn, de-segur, 

Que dins un escaufèstre, ai sauva, pèr bouenur, 

Sa fiho d’un gourg d’aigo ounte s’èro toumbado 
E mounte, sènso ajudo, aro sarié negado I 
En aquelo óucasien, à toun paire poudriéu 
Remembra mei servìci, e demanda pèr iéu 
En mariàgi ta souerre I . . . 

TISTET 

Anen, Tòni, couràgi 1 

Mai pèr s’arresouna sus nouéstei dous mariàgi, 

Veses bèn, faren miés d’ana dins lou jardin 
Mounte saren tranquile e luen de tout vesin, 

E tiraren de plan pèr que nouésteis afaire 

Vagon à noueste goust ! . . . parten, vaqui moun paire. 

Scèno IV 

D’ARROUMIAS, ALÈSSI 

d’arroumias 

Souerte d’eici, gourrin, mau-fatan, feniantas, 

E rebèques pas mai, se noun, as un gautas 1 

ALÈssi (á despart) 

Oi I coumo es endiabla I 

d’arroumias 

Que remiaumiés encaro 
Entro teì dènt, capoun ? 

ALÈSSI 

Perqué voulès tout-aro 
Me bandi, coumo acò, defouero de l’oustau ? 

d’arroumias 

Perqué ? perqué ? . , . te diéu que souertes, animau ! 

E se souertes pas lèu, t’espóutìssi la tèsto ! 

ALÈSSI 

Mai que vous ai-ti fa? 

u’arroumias 

Ço qu’as fa ? que la pèsto 
Te crèbe ! vouéli, anen, que souertes quatecant, 

ALÈSSI 

Mai, fau qu’eici dedins espéri voueste enfant. 

d’arroumias 

Vai l’espera defouero e vai cerca fourtuno 
Mounte voudras, espien 1 Ta visto m’impourtuno ; 
Que fasiés amoundaut adès au fenestroun ? 
Qu’espinchaves d’aqui ? Bessai que d’escoundoun 
Badaves pèr miés vèire alin ma proumenado ! 
T’aviéu recoumanda de faire la japado, 

E t’ai gaire entendu 1 . . . Qu’as fa dedins l’ouslau 
Durant tout aquéu tèms, o marrit barjo-mau ? 

As furna, siéu segur, coumo fan lei raubaìre, 

Pèr vèire se poudiés trouba, dins quauque caire, 
Quaucarèn que t’agrado, o d’argènt escoundu ! . . , 
Anen, respounde lèu, m’as-ti pas entendu ? 

ALÈSSI 

-Caspi ! coumo voulès que faguèsson lei laire 
Pèr pousqué vous rauba ?. . . pestelas, de tout caire, 

Leis armàri, lei pouerto, emé lei tiradou, 

E roudas à l’entour de voueste escoundedou, 

Tantlou jour quela nue, quasimen coumo un gardo !... 

d’arroumias 

O boustre d’arrougant, es qu’acò t’arregardo? 

Sarai pas libre alor d’escoundre ço qu’es miéu ? 

Se me plais, de mounta la gàrdi em’ un fusiéu? 
Voudriés-ti, marco-mau, faire eicito lou mèstre? 
Aquelo empegarié! Va siéu e vouéli v’èstre. . . 

Mai, tè, qu’aviéu leissa sus la taulo, eiça-bas, 

Lou sucre, pèr asard ; me n’as pres, groumandas ! 

ALÈSSI 

léu ?... Mai n’ai ges manjal siéu pas,certo, un raubaire 1 

d’arroumias 

Anen, va veirai proun. . . siés tant un gros manjaire 
(Tue poudriés bèn n’agué rauba quauque moussèu ! . . . 
Verai,n’en mancoges. {a áe 5 jiízrí)Soun coumta,rnacarèu! 
SèmbÌon pu mistoulin qu’adès, marrido caro ! 

ALÈSSI 

Leis uei vous servon mau ! . . . Au soulèu soun pancaro 
E ni mai à la plueio, aqui contro espousa 
Pèr pousqué, coumo acò, se foundre tant eisa. 

{A despart) Bouen I V’a pas couneissu ! 

d’arroumias 

Que diés mai, sounjo-fèsto? 
Rebèques plus, marrias, que m’as roumpu la tèsto 
Emé toLin barjaca I. . . Coumo un pet siés curiéu, 
Aluques ço que fau, escoutes.ço que diéu 1 [coundudo 
{A despart) Ai bèn pòu qu’ague vist mounte es moun es- 
De l’argènt. {Aut) Sàbi proun queta lengo es pas mudo, 

E que sariés proun gus pèr espandi lou brut 
Que dintre moun jardin ai d’argènt escoundu , 

ALÈSSI 

Coumo I escoundès d’argènt í 

d’arroumias 

Te diéu pas ’cò, barjaire, 
Se pèr capounarié anaves de tout caire 
Esbrudi qu’ai d’argènt dins un rode escoundu, 

Te fariéu empougna, bregand ; as entendu ? 

ALÈSSl 

Maì que voulès qu’acò pousquèsse enfin me faire, 
Qu’agues d’argènt o noun ? es pas pèr iéu, pecaire 1 

d’arroumias 

Taiso-te, capounas, e se souertes pas lèu 
Dóu revès de la man te màndi un bèu bacèu ! 

ALÈSSI 

Eh bèn I gàrci lou camp ! . . . 

d’arroumias 

Espero ; vouéli vèire 

Se m’auriés pas rèn pres I 

ALÈSSI 

Anen, poudès-ti crèire 

Que vous àgui rauba ? 

d’arroumias 

Fai vèire un pau tei man. 

ALÈSSI 



{Qiie tèn lei man darrié l’esquino, fa vèire la man drecho) 

Ve-l’aqui ! 

d’arroumias 



La seneco ? 



ALÈssi (fasènt vèire la man seneco) 

Anas, jusqu’à deman 

La poudès aluca ! 

d’arroumias 

Leis autro ? 

ALÈSSI 



Leis autro ? 



Voulès rire ; 



d’arroumias 

O, capounas. 

ALÈssi {fasènt vèire lei doues man) 

Ve-leis-aqui ; fau dire 
Q.ue n’ai pas doues dougeno ! 

d’arroumias {espinchant lei braio) 

As rèn aqui dedins ? 



ALÈSSI 



Chaspas-me, se voulès. 

d’arroumias (li tiro un pessu) 

Va veirai proun, couquin. 

ALÈSSI 

Tirés pas de pessu ! , . , car dessouto lei braio 
L’a quaucun qu’àmi bèn ! 

d’aeroumias 

Taiso-ti dounc, roussaio ! 
Aquélei pocho soun coumo un escoundedou 
Mounte poudrias, segur, cafì ^^int moucadou ! 

Se vesiéu, quauque jour un varlet qu’es raubaire 
Souto un arbre pendu, te lou plagneriéu gaire 1 

ALÈSSI 

Ah ! faudrié li rauba l’argènt, eis avaras! 

d’arroumias 
Anen, que dises mai ? 

ALÈSSI 

Rèn, Moussu d’Arroumias, 
d’arroumias 

Coumo ! rènP. . . M’a sembla que disiés qu’un raubaire 
Farié bèn d’aganta l’argènt d’un acampaire 1 

ALÈSSI 

léu ?. . . Diéu que me chaspas pèr vèire s’ai rauba, 

d’arroumias 

Es just ço que vau faire 1 (Cerco) Anen, ai rèntrouba, . . 
Mai, digo, dins ta bouco as rèn escoundu?, . . Bado, 
Car uno pèço d’or poudrié l’èstre loujado ! 

ALÈSSI 

Tenès, agachas ben .1 . , , (^Bado gaire) 

d’arroumias 

Bado, anen, bado mai : 

Me sèmhlo que ta gauto es enflo que noun sai. 

ALÈSSI 

Vaqui ço qu’ai gagna de faire la japado, 

En bramant bòu ! bòu ! bòu ! durant uno journado ! 

Se va voulès pas crèire^ eh ! fau li metre un pau 
Lou det. {A lèssi l’esquicho lou det) 

d’arroumias 

Vague, chaspen. . . Ai, ai, quinte animau I 
M’a mourdu. 

ALÈSSI 

Mascatin ! ai pas vougu va faire ; 
Tambèn, vesès, Moussu, qu’ai esquicha bèn gaire. 

{A despart) Ai pas proun mourdu fouert. 

d’arroumias 

Anen, que dises mai, 
Capoun, entre tei dènt ? As avala bessai 
Aquelo pèço d’or? S’es ansin, ai l’envejo 
D’abord de te fòuita, basto, emé la courrejo 
E de te fourça, pièi, de prene un lavamen 
Que te ramounarié lei tripo vitamen. 

ALÈSSI 

Ahl crebon leis avare emé soun avarìci. 

d’arroumias 

De quau parles ansin dins ta grosso malìci ? 



Deis avare ! 



ALÈSSI 



14 



d’arroumias 
E que soun ? 

ALÈssr 

Soun rèn que de crassous ? 
d’arroumias 

Que voueles dire aquì, arlèri, mourvelous ? 

ALÈSSI 

Acò vous arregardo ? 

d’arroumias 

O, capoun, m’arregardo ! 

Vai, se parles pas miés, me mounto la moustardo 
E, ma fìsto 1 subran te màndi un gros bacèu. 

ALÈSSI 

Alor cresès qu’ansin pàrli de vous, belèu 1 

d’arroumias 

Crési ço que me plais . . . Bouto ! te va fau vèire 
Se me^fas encagna ! T’esclàpi coumo un vèire 
Se me dises pas lèu en quau parles ansin ? 

ALÈSSI 

Eh ! pàrli à moun bounet 1 

d’aeroumias 

Mai, sus toun casaquin, 
Emé la man poudriéu te parla de maniero 
A te clava la bouco e t’espóussa lei niero ! . . . 

ALÉSSI 

Es que m’empacharés de dire alor de mau 
Contro leis avaras ? 

d’arroumias 
Taiso-te, barjo'-mau 1 

ALÈSSI 

Moussu, nóumi degun ! 

d’arroumias 

D’uno bello maniero 

Te vas faire empauma ! 

ALÈSSI 

Quand vous sentès de niero 
Li fau faire la casso, e quand sias mourvelous, 

Avès qu’à vous mouca. . . 

d’arroumias 

Parles plus, pevouious 

ALÈSSl 



La lengo va souleto. 

d’arroumias 

Ma man subre la tèsto 
Poudrié tambèn te faire uno bofo à la lèsto, 
Espèci de bóumian 1 

ALÈSSI (^pèr trufarié ) 

Tè, Moussu d’Arroumias, 
Que l’avès óublida ; fasès lèu, vesitas 

Encaro aquelo pòchi, aquelo de la vèsto 
Q.u’es'aquito à coustat ! (^i despart) Que te crèbe, la pèsto I 

d’arroumias 

Que dises mai, gusas?. . . Anen, rènde-me-lou ! 

ALÈSSI 

Qu’es acò que voulès ? 

d’arroumias 
Ço qu’as rauba, fìlout 1 

ALÈSSI 

Moussu, vous ai rèn pres ! 

d’arroumias 

Es-ti bèn veritable ? 

ALÈSSI 

Si, Moussu, bèn de bouen ! 

d’arroumias 

Alor, vai-t-en au diable ! 

ALÈSSI 

Me pagarés lei frès de moun desplaçamen ? 

d’arroumias (Zz dounant un còup de pèd) 

Tè, gardo-lou bèn caud 1 vaqui toun pagamen 1 
ALÈssi (lifasènt un pan de nas) 

Au diable l’avaras ! (s'enva) 

Scèno V 

d’arroumias, soidet. 

A pièi parti, lou laire, 

L’arrougant de varlet ! . . . Acò fa moun afaire. . , 
Autambèn, coumo ún pet, se pòu dire curiéus ; 
Metié soun nas pertout, e quasimen poudiéu 
Pas dire un mot que noun, la bouco enfarinado, 
M’escupèsse dessus sa malìci endiablado ! . . . 

Em’ acò, lou capoun, avié pas lou toupet 

De demanda d’argènt ! Ero pièi tant lipet 

Q,ue me manjavo tout. Tambèn, lou sounjo-fèsto , 

A ’gu, mounte falié, sènso espera soun rèsto, 

Lou pagamen degu ! . . . Mai es proun capounas, 

Aro pèr esbrudi que siéu un avaras 
E qu’ai foueço d’argènt dedins uno escoundudo. 

Pèr desbarja, lou boustre, a pas la lengo mudo ! 

Ah ! bèn-urous aquéu que, dintre soun oustau 
A que l’argènt necit e despenso à prepaus, 

E que soulidamen a plaça tout lou rèsto ! 

A pas pòu qu’un raubaire, un jour, vèngue à la lèsto 
L’empougna soun pecùni ! Es que troubas, segur, 
Pas vite uno escoundudo à l’abri dei voulur. 

Aro que moun varlet a fa soun escapado 
A gratis nie faudra faire un pau la japado ; 

Es pas Qnt dificile, anen : baii ! bau! bau! bau ! 

Va fariéu tout lou jour sènso me trouba rau. 

Scèno VI 

TISTET (fababòu), D’ARROUMIAS 

D ARROUMIAS cresènt soulet) 

Ma fistol sàbi pas s’ai fa ’no talounado 
D’agué, dins lou jardin, au mitan dei salado, 



2 

Entarra, d’escoundoun, dès railo pèço d’or 
Q.ue vènon de rae rèndre e qu’es tout raoun tresor ! 
Me sèrablo ausi de brut. . . [Ves'ent Tistet, à despart) 

Ah I lou raarrit afaire, 

D’ansin parla tròu fouert ! . . . Belèu raoun acabaire, 
Aquéu galo-bouen-tèras, aura tout entendu 
E saubra lèu raounte l'argènt es escoundu ! 

(.4 Tistet) Q.ue fas aqui, Tistet? 

TISTET 

Mai, rèn de raau, raoun paire 
d’arroumias 

Quouro siés arriba ? 

TISTET 

Tout-escas, d’aquéu caire. 
d’arroumias 

Alor ra’as entendu ? 

TISTET 

Qu’es acò ? parlavias ? 
d’arroumias 

As ausi ço qu’ai di ? 

TISTET 

Nàni. . . raai, que disias? 
d’arroumias 

As entendu quicon ! Va vési sus ta raino ! 

Èri aquito, disiéu : quand sias dins la debino, 

Avès de peno, vuei, pèr acarapa d’argènt; 

E courao sias urous, quand dins un cas urgènt, 



PoLidès trouba subran la soumo roundeleto 
De dès milo louis d’or ! Boudiéu, quinto pateto ! . . . 

TISTET 

Va crési, macassè ! 



d’arroumias 

Ah ! se te pàrli ansin, 

Es que sarié pèr iéu lou pire dei pegin 

Se, sàbi pas perqué, te metiés dins la tèsto 

Qu’es iéu qu’ai tant d’argènt, emai, que n’ai de rèsto ! . 

TISTET 



Ai bèn d’àutrei soucit. 

d’arroumias 

Voudriéu certo,. Tistet, 

Avé tant de louis d’or ! . . . 

TISTET 

Ah 1 sias pas lou soulet. 
d’arroumias 

Acò sarié pèr iéu lou meiour deis afaire 
De pousqué lei trouba. 

TISTET 

Pèr iéu tambèn, moun paire. 
d’arroumias 

N’auriéu foueço besoun, e noun me plagneriéu 
Que la vido, tous-tèms, es tant duro pèr iéu. 

TISTET 

Anen, digués pas ’cò ! N’en manco pas, pecaire 1 
Quesoun pas tant que vous carga d’argènt,moun paire, 

d’arroumias 

Coumo ! auriéu proun de bènl... Aquéu que va dirié 
Parlarié, de-segur, en famous messoungié ; 

E foume ! lou capoun qu’anarié pèr malìci 
Esbrudi d’enpertout qu’es rèn que l’avarìci 
Que m’empuro de-longo à faire lou pauras, 
S’ameritarié bèn de recebre un gautas ! , . . 

TISTET 

Aurias tort pèr acò de prene la moustardo, 

d’arroumias 

Se siéu riche o pauras, es qu’acò t’arregardo? 

S’aviés pas l’esperit un pau destimbourla, 

Coumo meis enemi, bouto, auriés pas parla 1 

TISTET 

Mai sias voueste enemi de dire alor, moun paire, 
Qu’avès de picaioun ? 

d’arroumias , 

De-segur, acabaire ! 

Lei despenso que fas e tei marrit prepaus 

Fan encrèire ei voulur qu’ai d’argènt dins l’oustau, 

E me vendran, la nue, coupa la gargamello ! 

TISTET 

Que despènsi pièi tant ? 

d’arroumias 
Coumo 1 uno bagatello 

De fa lou calignaire e d’ana tant souvènt 
Au teatre, au cafè, coumo fan lei Jouvènt, 

E de gourrineja dins lei fèsto e bambocho ? 

Pèr acò fau d’argènt ; se n’as pas dins lei pocho, 

Me n’en dèves rauba ! . . . 

TISTET 

Nàni, paire, es qu’au jue 
Mounte, es verai, passan perfés touto la nue : 

Siéu talamen urous, ai tant souvènt la veno 
Q.ue d’or emai d’argènt ma bourso n’en es pleno ! 

d’arroumias 

Mau-grat ’cò, te dirai, moun enfant, que fas mau 
De degaia tei sòu tant bèn gaire à prepaus ; 

Se, coumo me v’as di, siés un urous jugaire, 

Pèr tei vièi jour déurriés metre d’argènt de caire, 

E pièi sarié pas mau de faire un plaçamen, 

Que sieguèsse soulide e d’un boun rendamen ! 

e. 

TISTET 

Avès cènt còup resoun, tambèn, vouéli va faire. 

d’arroumias 

Mai parlen plus d’acò. . . veniés-ti pèr afaire í 

TISTET 

Va devinas ; vouliéu vous parla francamen [men ! 
D’un proujèt de mariàgi. àespart) Ah ! que gros pensa- 

d’arroumias 

léu tambèn. 

TISTET 

Emai que sieguen d’acord, moun paire ! 



d’arroumias 

Perqué pas ? sus d’acò sàbi bèn toun afaire. 

Pèr coumença ; d’abord, as agu vist belèu 
Uno galanto chato emé d’uei blu tant bèu, 

Que rèsto eici pas luen, ensèn emé sa maire 
Madamo d’Argèncourt ?. . . Vènon de Roco-Vaire. 

A la chato, li dien, crési, Misè Babèu ; 

Soun caràgi es galant e sèmblon d’or sei péu. 

TISTET 

Si, moun paire, l’ai visto. 

d’arroumias 

Eh ! coumo l’as troubado? 

TISTET 

Ah ! gènto mai -que-mai, braveto e bèn plantado. 

d’arroumias 

E soLin biais ? 

TISTET 

Agradiéu. 

d’arroumias 
E soun èr ? 

TISTET 

Avenènt, 

d’arroumias 

Creses pas qu’uno frem.o ansin poudrié tambèn 
D’un ome longo-mai rèndre la vido bello 
En restant francamen uno mouiè fìdèlo?. . . 



Va crési. 



TISTET 



d’arroumias 

Que sarié pèr un orne un partit 
Coumo s’en trobo gaire ? 

TISTET 

Ah I va pouédi afourti. 
d’arroumi’as 

Que dei íiho de-z-Ais es de-segur la cremo 
E qu’un ome aurié gau de l’avé pèr sa fremo ? 

TISTET 

Sènso belèu, moun paire. 

d’arroumias 

Uno difìculta 

Se rescontro au mariàgi e pòu tout arresta ! 

Crégni que siegue pauro ! . . . 

TISTET 

Eh ! que li poudrié faire, 
Que siegue mai o mens courto d’argènt, pecairel 
S’es richo de vertu, braveto que-noun-sai ? 

L’or fa pas lou bouenur ! Sabès bèn qu’es verai ! 

d’arroumias 

O. . . mai, lei picaioun, moun enfant, en mariàgi, 
Fan ana lou moulin, nous dounon de couràgi 
E nous rèndon galoi . . . 



TlSTpT 



Va coumpréni proun bèn. 
d’arroumias 

Alor te dirai dounc que l’èr tant avenènt 
De Misè d’Argèncourt, emé soun bèu caràgi, 
M’a tant pica dins l’uei que bèn-lèu en mari-àgi 
La vouéli demanda!. . . 

TISTET [treboula) 

Paire, coumo avès di ? 
d’arroumias 

Sariés devengu sourd o siés un estourdi ? 

Ai di que d’un mariàgi ai de bouen la pensado. 

TISTET 

Pèr iéu, dias, pèr iéu ? 

d’arroumias 

Noun. 



TISTET (à despart) 

Ma visto es treboulado, 
d’arroumias 

Es pèr iéu 1 Mai belèu t’agrado gaire acò ! 

Eh ! que te prèn, Tistet? 

TISTET 

Vesès, ai lou cocò 

Malaut, me sènti lourd. . . Tron de l’èr, à la lèsto 
Sàbi pas que malandro a toumba sus ma tèsto. 



d’arroumias 



Vai-t-cn à la cousino e dins un goubelet 
Béuras d’aigo bèn fresco e prendras l’èr fresquet 
Acò le passara. , . 



Scèno Vn 

d’arroumias^ soulet. 

Vaqui ço que soun aro 

Lei drole, lei jouvènt ! Ah ! coumo se fan raro 

Lei bouénei caisso, vuei ! . . . Soun que mai mistoulin ; 

An de cambo de fus e l’estouma mesquin. 

Sèmblon de mouert-de -fam, tant an pichouno fusto ; 
Un rèn vous lei treboulo, un rèn lei tarabusto ! 
Déurrien pas tant souvènt béure coumo de trau 
D’aigo-ardènt, de picon, pèr ço que li fa mau ! 

Se, coumo fau toujour, bevien que d’aigo puro, 
Manjavon que de frucho, erbàgi, counfituro, 

Aurien pas lou besquin tant vite degaia, 

E pèr contro sarien tout escarrabiha. 

En luego d’èstre sèmpre emé lei gaugno blanco, 

Se tendrien mai que bèn sus sei cambo e seis anco ; 

Car es verai : quau fa de soun vèntre un jardin, 

Dis lou prouvèrbi, a pas besoun de medecin ! 

A la pepeto au sucre abari pèr sa maire, 

Tistet sara jamai un oumenas, pecaire 1 
Subre-tout se s’amuso à tant souvènt fuma, 

A faire de bambocho à gauvi l’estouma, 

Acabara lèu-lèu de brula sa fruchaio 

Autant pèr l’aigo-ardènt que pèr la boustifaio ! . . . 

Vaqui dounc que poudriéu, se mourié moun garçoun, 
Soulet coumo un ermito, èstre dins lou besoun 
De chausi pèr coumpagno uno amistouso fiho 
Que rendèsse ma vido agradivo en famiho. 

Autambèn, ai pensa que Misè d’Argèncourt 
Farié certo pèr iéu, e pèr coupa pu court 
Vau demanda sa man. . . Mai pamens sara sàgi 
D’avé l’asseguranço, avans lou maridàgi, 

Qu’aquelo dameisello a de prouprieta 
Que pouésqui eisadamen pèr doto l’aganta, 

Scètio VIII 

D’ARRODMIAS, TISTET 

d’arroumias 

Ah ! que I’aigo e l’èr fres garisson à la lèsto ! . . . 

Tistet t’a passa vite aquéu gros mau de tèsto ? 

TISTET 
(A despart) 

Si, moun paire. Fau pas que counèisse moun mau ! 

d’arroumias 1 

Coumpréni, moun enfant, qu’estènt souvènt malaut, 

As besoun subre-tout d’uno fremo amistouso ; 

Te souinant coumo fau rendrié ta vido urouso. 

Dounc, dins toun interès, pénsi te marida. 

TISTET 

Ai travaia de tèsto e siéu plus decida. 

d’arroumias 
Tout-escas v’ères bèn ? 

TISTET j 

Li pénsi plus, moun paire ; 

Veiren acò pu tard se crési de bèn faire 



/ 

d’arroumias 



Anen, decido-te. 

TISTET 

Va sarai pas, vous diéu, 

Q.uand meme venguessias me fa pòu dóu fusiéu. 

d’arroumias 

T’àmij t’àmi, moun bèu : pèr te va faire vèire 
Vouéli te marida. 

TISTET 

Noun, va pouédi pas crèire, 

E mau-grat vouesto bisco, acò sara pu tard. 

d’arroumias 

léu te fourçarai proun au mariàgi, testard ! 

TISTET 

Mai noun retissirés, cresès- va ; risco gaire 1 
Q.uanddirés o, Tistet dira noun, m’es vejaire. 

d’arroumias 

Quouro sas moun proujèt qu’es tant avantajous, 
Aurai toun agramen ; acoto es pas doutous. 

Es ansin qu’au mariàgi auras la man fourçado ! . . . 

TISTET 

Carculariéu lou jour, de bado, e la nuechado ; 
Digas dounc lou proujèt pousquènt me decida, 
Contro moun agramen, à me lèu marida ! 

d’arroumias 

Escouto bèn, Tistet. Mau-grat que de barjaire^ 
Digon qu’ai foueço argènt, siéu pas riche, pecaire! 



Eii m’esquichant sus tout, en fasènt bèn pichoun, 
Jusqu’à la fin del’an, à peno se n’ai proun. 

Eh ! moun fiéu, qu tèn, tèn, e pièi, reno, qu reno. 
Poudriéu dounc te douna, tout au mai, pèr estreno 
Q.ue ma benedicien ! . . . Acò sarié pas bèn, 

Pèr lei fiho, au mariàgi un'acourajamen ! . . . 

En efèt, vuei bèn mai, souvènt pleno de croio 
Cercon que lou gasan pèr croumpotde beloio, 

Dins l’ome que voudrien, la grand part, aganta ! . . . 
Eh bèn ! en carculant, ai, va crési, enventa 
Un rnejan enginous (pèr tu quinte avantàgi !) 

D’agué cènt milo franc lou jour de toun mariàgi ! 

TISTET 

Que farés pèr acò ? De va saupre es curiéus ! 

d’arroumias 

Ai pensa de te metre en loutarié, moun fiéu ! 

TISTET 

léu meme ? En loutarié ? L’ami, sias dins lei mouto I 

d’arroumias 

Pésqui pas ! moun enfant ; escouto bèn, escouto : 

Méti milo bihet à cènt franc l’un ; fa bèn, 

Se noun m’engàni, ves, cènt milo franc d’argènt. 

TISTET 

Mai digas: que sarié lou gros lot dóu gagnaire? 

d’arroumias 

Sarié tu, tu, moun bèu ! . . . 

TISTET 

Coumo acò se pòu faire?“ 



d’arroumias 

Escouto : lou gagnaire aura cènt milo franc 
E l’ome à marida qu’es tu, moun bèl enfapt ! 

TISTET 

E se pèr còup d’asard venié que lou gagnaire 
Sieguèsse un ome, alor coumo nous faudrié faire 
Pèr pousqué tóuteí dous ensèn se marida ? 

d’arroumias 

Bedigas! s’es ansin, es d’abord decida, 

Coumo sarié soun dre, que poudrié lou gagnaire 
A sa plaço chausi la fiho de soun fraire, 

Sa souerre o sa cousino encaro à marida. 

TISTET 

Mai se capìti mau, s’en luego d’agrada 
La chato èro leidasso, o chambardo, o gibouso, 
Noun m’agradarié bèn de l’agué pèr espouso I 

" d’arroumias 

Basto I uno fìho ansin, quouro a cènt milo franc 
Es pas sèmpre agradivo e gènto tout autant ? 

TISTEÏ 

Es bèn de vous acò I Noun, jamai de la vido 
Pas degun que troubèsse uno fiho poulido, 

S’es richo, mai s’es laido autant que lou pecat ; 

L’a que vous pèr vougué me faire ansin beca 
Au mejan de chabi voueste garçoun, pecaire! 

Sènso despèndre un sòu, va crési bèn, moun paire. 

D ARROUMIAS (vesènt veni Tònï) 

Vaqui Tòni que vèn, lou baile de i’oustau ; 
Voues-ti que vèngue eici decida s’es un mau 



Aquelo loutarié, s’es un marrit afaire 
D'ansin te marida ?. . . 

TISTET 

Bèn voulountié, moun paire. 
d’arroumias 

Diras sebo s’aprovo aquelo loutarié. 

TISTET 

V’aprouméti, v’ai di ; sarai pas messoungié. 



Scèno IX 

D’ARROUMIAS, TISTET, TONI 

d’arroumias 

Eh ! Tòni, vène lèu ; mau-grat ta Jouventuro, 

Siés un ome de sen, as ta resoun maduro ; 

V’as prouva tant de còup, despièi que dins I’oustau 
Siés devengu moun baile. . . Arribes à prepaus. 
Venèn de te chausi jùgì dins un afaire; 

Digo : quau a resoun de I’enfant vo dóu paire ? 

TÒNI 

Es vous, parlo soulet, vous, Moussu d’Arroumias 
Estènt un ome juste e brave coumo sias! 

d’arroumias 

Eh ! mai, sabes panca ço que te vouliéu dire. 

TÒNI 

Que li fa ’cò, Moussu, car sàbi que lou pire, 

Dins cade diferènt entre paire e garçoun, 

Sarié bèn qu’à l’enfant se dounèsse resoun I. . . 

d’arroumias 

Tòni, me parles d’or ! . . . Vaquito noueste afaire ; 
Escouto : pèr Tistet tout-escas vouliéu faire, 
Basto ! uno loutarié mounte cènt milo franc 
Sarien lou poulit lot dóu numerò gagnant. 

Mai Ta pèr coundicien empousado au gagnaire 
Qu’es emé moun enfant qu’un mariàgi dèu faire, 
Se d’asard lou gagnaire èro un ome o jouvènt 
Déurrié ceda soun dre, coumo acò li counvèn, 

A sa souerre, à sa chato o bèn en quau l’agrado, 
Pèr-fin qu’emé Tistet sieguèsse maridado. 
D’aquelo loutarié, d’aqueste arranjamen 
Q.ue penses ? digo-va ; parlo-me francamen ! . . . 

TÒNI 

Es uno loutarié, dirai, sènso pariero ; 

Avès aqui trouba la mai novo maniero 
De marida Tistet 1 . . . 



d’arroumias 
Jamai noun se veirié 

Dins ges de matrimòni un tant poulit proufié : 
Gagno cènt milo franc e la fremo en mariàgi, 

Ço qu’es, va crési bèn, un famous avantàgi. 

TÒNl 

Boudiéu I cènt milo franc! Es bèn bèu, vous dirai 
Acò decido tout, e Tistet n’es qu’un niais 
De pas sauta de joio au proujèt de soun paire. • 

d’arroumtas 

Aquéu plan es pèr iéu segur un bouen afaire 1 
Sènso rèn despensa maridi ansin moun fiéu. 

TÒNI 

Avès toujour resoun, e tambèn vous va diéu. 
Pamens s’aquelo fiho èro goio o gibouso 
Se guinchavo d’un uei, s’èro pas amistouso, 

Sarié pas uno fremo emé foueço agramen. 

d’arroumias 

Mai lei cènt milo franc alor te dison rèn ? 

TÒNI 

Basto ! acò tapo acò 1 . , . Se dis que lou mariàgi 
Es uno loutarié, que gaire an l’avantàgi 
De tira just à just lou meiour numerò. 

Bacoun, lou filousofe, encaro dis eiçò : 

Lou jouvencèu que penso à se metre en meinàgi, 
Es dins lou cas d’un ome en quau dirien : couràgi, 
Bouto la man au sa, mounte soun tout ensèn 
Uno pichoto anguielo e vuetanto serpènt. 

E vegues d’aganta, se va pouedes, l’anguielo ! 

Mai se l’esquiches tròu, s’escapo, e lèu s’enfielo. 
Au countràri, Moussu, dins esto loutarié 
Pèr voueste enfant, tout es avantàgi e proufié. 

La chabènço, segur, pèr touei noun es la memo ; 
Mai Tistet^gagno ansin d’argènt emai la fremo 1 

d’arroumias 

Ah I lei cènt milo franc ? lei prefèri bèn mai ; 
L’argènt es toujour bouen, e la fremo, es verai 
Tant se gasto, de còup. . . 

TÒNI 

Pamens, vouéli vous dire 
Que lei gènt de bouen sen trouvaran que lou pire, 
Dins un afaire ansin, es que voueste garçoun 
Pèr fremo pouesque pas chausi sus lou mouloun. 

D’àutrei gènt vous dirien que sarié foueço sàgi 
De cerca dins la fiho, à prepaus de mariàgi, 
L’ounour e la vertu, pulèu que lou proufié 
Que poudès acampa d’aquelo loutarié. 

d’arroumias 

Mai lei cènt milo franc I 



TÒNI 

Es verai, sènso rire, 

L’argènt decido tout ! Ai dounc plus rèn à dire. 

d’arroumias 

M’a sembla qu’à l’auriho un brut s’es acampa I 
M’envau vèire subran se me siéu pas troumpa. 

{A despart) 

Acò de moun tresor s’èro quauque raubaire ! 

{Aiit) Ai besoun de sourti, mai restarai bèn gaire! 

{D’ Arroiimias souerte e de darrié la coulisso japo) 

Scèno X 

TISTET, TONI 

TISTET 

Mai, Tòni, qu’as agu de parla coumo as fa? 

TÒNl 

Alor as pas coumprés moun role e moun pres-fa ? 
Veses pas que s’aviéu contro-carra toun paire, 

Se r aviéu douna tort dessubre toun afaire, 

E trata francamen de ladre e d’avaras ; 

Se pèr ta loutarié l’aviéu ri sus lou nas, 

Aurié lèu cabussa sus nautre uno chavano, 

E nous embandissié subran rascla de cano! . . . 

Ai dounc, emé lou boustre, en finocho parla, 

E l’ai fa bèn plesi, dóu mens, me v’a sembla, 

En disènt, coumo vòu, que sarié ’n bouen afaire 
Aquelo loutarié que pèr tu penso faire. 

TISTET 

Mai, Tòni, sabes pas la nouvello foulié 
Que moun paire imagino emé la loutarié 
Aquéu gros fouligaud vòu-ti pas, à soun iàgi,_ 

Lèu demanda la man de ta souerre en mariàgi í 

TÒNI 

Noun, Tistet ; mai segur troubaren proun lou biais 
D’entrava lou proujèt d’un mariàgi tant niais. 

TISTET 

Tòni, coumo faras pèr encala l’afaire ? 

TÒNI 

A ma souerre dirai, sus d’acò, de rèn faire, 

De garda sa paraulo e de se marida 

Emé tu, moun ami, que l’as tant agrada ! . . . 

De toun coustat, tambèn, fau t’arranja de faire 
Que de la loutarié devèngui lou gagnaìre, 

O que ma souerre, anen, tirant bouen numèro 
Gagne d’un meme còup l’ome emai lou gros lot. 
Tout eiçò, de-segur, sara pas dificile 
S’as foueço picaioun e se siés proun abile 
Pèr li doûna d’avanço, ansin à soun proufié, 

Tóutei lei numerò d’aquelo loutarié. . . 

Sus toun paire enterin gagnant dóu còup lei joio,' 
De toun mariàgi alor poudras tasta la joio. 



TISTET 



Ah ! Tòni m’as fa lume ! . . . Aqueste arranjamen 
Me lèvo de la tèsto un brave pensamen 1 . . . 
M’envau quand revendra li respoundre à la lèsto, 
Que, coumo leis aiet, travaiant de la tèsto 
Ai foueço carcula ; qu’aquelo loutarié 
Sarié pèr iéu, Tistet, mai-que-mai de proufié 
E que m agrado fouert ; mai vouéli que moun paire 
Me permete dóu mens vuei d’endraia l’afaire. 

TÒNI 

Mai pèr miés dóu paure ome encapa l’agramen 
Faudra bèn l’afourti que li coustara rèn 
E pièi pèr l’atrapa sus ço que voulèn faire 
Dirai que fau sus tout te soumetre e li plaire. 

Scèno XI 

D’ARROUMIAS, TISTET, TONI 

D ARROUMIAS (á despart, vira vers la pouerto) 

Es rèn esta, l’agu mai d’esfrai que de mau. 

TÒNI à Tistet 

Oublides pas, Tistet, qu’un enfant coumo fau 
Sus tout dèu se soumetre eis ordre de soun paire, 

E que certànamen, sus d’un mariàgi à faire, 

Fau pas que, mascatin ! fague lou despichous, 

La fiho sarié-ti bèn gaire de soun goust, 

Laido coumo pecat, marrido autant que soto, 

Se de cènt milo franc dèu Faduerre uno doto ! . . . 

d’arroumias 

Mai Tònì, parles d’or en charrant coumo fas ! 

TÒNI 

Ai fa que mouii devé, bouen Moussu d’Arroumias. 

d’arroumias 

Tòni, siéu bèn countènt de vèire ta prudènço; 

De moun garçoun déurriés esclara la jouvènço ! , . . 

Eh 1 que penses, Tistet, de tout ço qu’avèn di.^ 

TISTET 

Ai carcula, vesès, èri un bèl estourdi 

De pas counèisse miés tóutei leis avantàgi 

Que dèu me carreja, pèr quant à moun mariàgi, 

Aquelo loutarié qu’avès imagina I 

Pièi, Tòni, plen de sen, m’a tant arresouna, 

Que sariéu un testard, un brave barquejaire, 

De noun vous óubeï, vuei, de noun vous coumplaire, 
Bouen majourau ; pamens, vous demàndi lou dre 
De faire publica dins tóuteis leis endré 
Aquelo loutarié. . . Coumprenès bèn, moun paire, 
Qu’anarié mau pèr iéu s’aquéu tant bouen afaire, 

En luego d'abouti, càspi I toumbavo au sòu 
E se rèn li gagnant perdiéu enca mei sòu. 

d’arroumias 

As toulo permessien . . . Ansin ai ges de peno, 

E pièi despensarai pas meme uno dardeno ! 

TÒNI 

Ah 1 Moussu d’Arroumias, eto, va vési proun, 
Estimas subre-tout l’or e lei picaioun 1 
Tu, Tistet, siés urous d’èstre l’enfant d’un paire 
Qu’emé soun biais finocho a sachu tant bèn faire, 

E s’engaubia sus tout ; que, sènso perdre un sòu 
Poudra te marida, francamen coumo vòu I 

d’arroumias 

Aro m’envau sourti pèr trata d’un afaire ; 
Entandóumens^ voLidriéu, d’abord que me voues plaire, 
Q.u’a|udèsses Tistet quant à sa loutarié. 

Pènsi que va faras pèr iéu, bèn voulountié. 

FIN DE L'ATE PROUMIÉ 




ATE SEGOUND 

Scèno I 

TISTET,^ ALÈSSI 

TISTET 

Eh I mounte siés ana courre la patantèino ? 

Moun paire tourna'mai t’aurié dounc fa tintèino? 
Eicìto dins l’oustau me deviés espera. 

ALÈSSI 

Es pas de moun sicar que me siéu retira. 

Emé de còup de pèd voueste brutau de paire 
M’a bandi de l’oustau. . . S’aviéu pas sachu faire 
De lampa vitamen, es poussible belèu 
Que de contro la car m’aurié leva la pèu ! 

TISTET 

Digo, dins lou jardin quouro as plounja ta visto, 

Es que de l’escoundudo as bèn garda la pisto? 

ALÈSSI 

Si, Moussu, pan-pèr-pan. 

TISTET 

Eh bèn ! se lèu poudiés 
De l’avare aganta lou magot, gagnariés 
Quatecant, t’assegùri, uno poulido estreno, 

E te plagneriés pas d’agué pres tant de peno I 
Ai bèn besoun d’argènt, te va pouédi afourti ; 

Se n’aviéu, moun mariàgi aurié vite abouti, 

E fariéu tout d’un tèms roumpre aquéu que moun paire, 
Mau-grat tout soun vièiùgi à ma plaço vòu faire 1 

ALÈSSI 

Mai aquéu paure vièi sarié tant fouligaud 
Pèr se remarida, dins l’i'àgi e tout malaut ? 

TISTET 

S’es-ti pas mes subran dins la tèsto de plaire 
A Misè d’Argèncourt?. . . Ço que m’agrado gaire, 

Car, enfin, sabes bèn qu’à Misè d’Argèncourt 
Sa maire m’a permés de li faire la court ! . . . 

ALÈSSl 

E poudias pas, Moussu, li respoundreà la lèsto 
Qu’un matrimòni ansin èro pèr éu de rèsto I 

TISTET 

Acò m’a treboula taiamen lou cervèu 
Que, coumo un canard mut, niais coumo un estournèu, 
Ai pas quinca lou mot, de sorto que moun paire, 
Cresènt qu’èri malaut, voulié me manda jaire !. . . 



ALÈSSI 



Perqué couparias pas rerbo souto lei pèd 
En aquéu que vous vòu, ansin sènso respèt, 

Rauba Misè Babèu ? 

TISTET 

V’ai pensa. . . pèr va faire 
Me fau foueço d’argènt, e pèr malur n’ai gaire ! 

Ah I l’ami, se lèu-lèu raubavian lou magot, 
L’emplegariéu bèn miés que Moussu l’Austri-Got ! . 

ALÈSSI 

Mancarai pas moun còup s’un jour va pouédi faire 1 

TISTET 

Enterin auriés-ti trouba quauque prestaire ? 

ALÈSSI 

L’empruntaire, Moussu, vuei es un malurous 
Qu’es espeia tout viéu pèr un prestaire argnous ! 
Vous prèn lou dès pèr cènt! e saup pièi tant bèn fair 
Qu’au bout d’un an o dous arrouino l’empruntaire. 

TISTET 

Aqueste afaire alor a pas bèn abouti. 

ALÈSSI 

Si, Moussu ; mai pamens pouédi vous v’afourti, 

Lou prestaire a pausa de coundicien tant fouerto 
Que, se disès de noun, passarés pèr la pouerto ! 

TISTET 

Es que lou courratié, Mèste Simoun, t’a di 
Quau sarié lou prestaire ? 

ALÈSSI 

Es pas tant estourdi 1 
Lei prestaire usurié, Moussu, tènon bèn gaire 
A se faire counèisse, e, pèr trata d’afaire, 

Cercon leis escoundudo e noun pas lou grand jour ! 
Avans tout e segur, lou prestaire toujour 
Vòu coLinèisse quau sias, e de quinto faniiho, 

E s’avès proun de bèn qu’au grand èr se souliho. . . 
Q_uouro saubran, Moussu, qu’avès bèn mai d’un mas, 
E que sias lou pitouet de Moussu d’Arroumias, 

Sara tout en un còup decida lou prestaire. 

TISTET 

Subre-tout qu’ai de bèn dóu coustat de ma maire I . . . 

ALÈSSI 

Vaqui lei coundicien escricho sus papié, 

Pèr lou prestaire messo ei man dóu courratié, 

Pèr que lei couneissés avans que de rèn faire : 

« Supausa que V argènt siegue pèr lou prestaire 
« En touto sureta, l’empruntaire majour, 

« D’uno famiho aguènt foueco bèn de valour, 

« L’ate se passara davans un bouen noutàri. 

TISTET 

En fasènt coumo acò risco pas d’un auvàri, 

ALÈSSI 

« Lou prestaire voudrié subre-tout que l’argènt 
« Rendeguèsse pèr éu dóu mens lou cinqpèr cènt. 

TISTET 

Es un interès juste e que pòu pas desplaire. 

ALÈSSI 

Escoutas bèn, Moussu ; « Mai coumo lou prestaire 
« A pas dins sóun oustau Vargènt que .vòu presta, 

« E que tambèn éu-meme esfourça d'emprunta, 

« Fau quun autre interès de cinq pèr cènt se fague, 
« E qu'à-n-éu l’empruntaire es juste que lou pague. 

TISTET 

Quinte judiéu crassous ! . . . O moustre d’usurié I 
Alor se crei qu’ansin iéu vàgui voulountié 
Paga lou dès pèr cènt dins aqueste prestàgi ? 

ALÈSSI 

Es just ço que l’ai di, mai parèis qu’es l’usàgi. 

TISTET 

Pèr agué dounc d’àrgènt, fau dire sebo en tout. 

ALÈSSI 

Es pas la fin encaro, escoutas fin-qu’au bout ; 

« Sus lei vint milo franc vougu pèr l' empruntaire 
« Qiiinge milo en argènt baiara lou prestaire ; 

« Pèr lou rèsto en valour rempruntaire prendra 
« Leis article divers aqui sus lou countrat. 

TISTET 

De que vòu dire acò ? quinte es aquelo listo ? 

ALÈSSI 

Sus d’aqueste papié, Moùssu, jitas la visto ! 

TISTET 



Noun, mai legigue-va ! 

ALÈSSI 

« Cinq taulo, tres pechié, 

« Un canapè, vue sèti e quatre escaufo-lié, 

« Tres dourgo, doues sartan emé foueco tarraio. 

TISTET 

Mai que vòu que faguen d’aquéleis anticaio ? 

ALÈSSI 

Es pas toLit: « Doues troumpeto, un reviho-matin, 

V. Un pistoun, tres fleitet emé dous tambourin. 

TISTET 

Q.u’un tron de l’èr lou cure autant que sei fanfougnol 

ALÈSSI 

Es pas finido enca la listo dei besougno ! 

« Doues serengo, un armàri à douge tiradou, 

« Quatre lié, tres coumodo e trento moucadou. 

TISTET 

A moun nas tout acò fa mounta la moustardo ! 

Lou prestaire es un ai bouen à pourta la bardo. 

ALÈSSI 

« De matre e de reinard quatro poulidei pèu, 

(( Doues machoueto empaiado e pièi tres grand tablèu. 
« Lou tout, bèn bas coumta,vaudrié pèr V empruntaire 
« Vue milo franc , au mens , mai, coumo lou prestaire 
« Es plen d’umanita, sara cinq milofranc. » 

TISTET 

Que lou diable l’empouerte emé soun couer uman, 
Lou ladre, l’avaras, lou bourrèu de prestaire I . . . 

Es que s’es agu vist d’espeia l’empruntaire 



Emé mai de malìci e de capounarié ? 

Fa paga dès pèr cènt d’interès, e voudrié _ 

Que pèr cinq milo franc prenguèssi d’anticaio, 
Agradivo belèu pas meme à la racaio ! . . . 
M’empacharai d’acò ? N’en tirarai pas rèn ! 

Fau passa pèr aqui, car ai besoun d’argènt. 

Qu’es marrit d’emprunta, lou coutèu sus la gorjo, 
Quand moun paire, à l’oustau, de tant d’argènt regorj 

ALÈSSI 

Se l’anas d'aquéu trin, sarés vite arrouina ! 

TISTET 

Vaqui lou garagai mounte m’aura mena_ 

L’avarìci crassouo d’aquéu gros acampaire 1 

ALÈSSI 

Estènt riche coumo es, déurrié-ti tant se faire 
Avarassas?. . . L’argènt, de que l’aura servi, 

Quouro la mouert Paura per toujour desprouvi ! . . . 
Ah I s’amerito bèn qu’un jour quauque raubaire 
Destousque lou magot ! . . . Pousquéssi lèu va faire ! 
Ma»ncarai pas moun còup, se tròbi veramen 
Lou mejan de lou prene e sènso risca rèn, 

TISTET 

Douno-me lou papié pèr vèire aquelo listo, 

En esperant pas luen l’ouro de l’entre-visto. 

(Souerton) 



Scèno II 



D’ARROUMUS, MÈSTE SIMODN, TISTET, ALÈSSI 

MÈSTE SIMOUN 

Vaqui, Moussu, mounte dèu veni lou jouvènt 
Que vÒLi, vuei, d’escoundoun, vous emprunta d’argènt, 
Parèis que, mai-que-mai, n’a besoun l’empruntaire, 
Car, tout coumo voulès, es decida de faire. 

d’arroumtas 

Verai, Mèste Simoun, cresès que rìsqui rèn, 

Qu’en nouvèu Panama perdrai pas moun argènt ? 

Pèr pica pu segur dessubre aqueste afaire, 

Voudiéu saupre, avans tout, lou noum de I’empruntaire, 
Counèisse sa famiho e sei prouprieta. 

MÈSTE SIMOUN 

Lou noum d’aquéu jouvènt, vous diéu la verita, 

Lou sàbi pas, Moussu ; mai soun ome d’afaire 
M’a, dóu mens, avans-ièr, afourti que lou paire 
Es richas que-noun-sai, que lou garçoun es gènt 
E fisançous poudès li presta voueste argènt. 

Pièi lou paire es avare autambèn que renaire 
E crebara lèu-lèu, car se souino bèn gaire. 

d’arroumias 

Es quaucarèn acò ! pièi pèr lei besougnous 
Counvèn que noueste couer siegue un pau pietadous. 

MÈSTE SIMOUN 

Tambèn sias tant largant !. . . Crési que I’empruntaire 
Arribara bèn-lèu pèr trata de l’afaire. 



ALÈssi (à Tìstet) 

{Espinchant d’ Arroumias e Meste Simoun à l’endavans) 

Eh I Moussu, qu’es acò?, . . Mai pèr quinto resoun 
A voueste paire ansin charro mèste Simoun? 

TISTET {à-n-Alèssi) 

Es qu’auriés di quau siéu e lou noum de moun paire? 

MÈSTE SIMOUN {entre-vesènt Tistet) 

Me sèmblo qu’à la fin arribo, l’empruntaire ! 

d’arroumias 

Mounte es ? 

MÈSTE SIMOUN 

Vaqui, Moussu, va crési, lou jouvènt 
Emé soLin courratié pèr emprunta l’argènt. 

d’arroumias {recouneissènt Tistet) 

Mai, coumo ! es tu Tistet? Voues èstre un acabaire 
Qu’empruntes tant d’agènt ? digo-me, perqué faire ? 

TISTET 

Boudiéu 1 voulès presta coumo leis usurié 
E pire qu’un judiéu, fasès aquéu mestié ! 

{Mèste Simoun em’ Alèssi s’esbignon) 

d’arroumias 

As pas crento fenat, de faire à toun usàgi 
Un emprunt, d’escoundoun, pèr toun libertinàgi ? 

TISTET 

E vous, avès lou front d’èstre tant avaras 
E de tant esquicha l’empruntaire pauras ? 



b’arroumias 



Foutissoun! mai-que-mai déurriés agué vergougno 
De béure tout lou jour, coumo fan leis ibrougno. 

Dei sòu que tei parènt, emé tant de susou 
T’an acampa, marrias, n’en veiras lèu lou bout. 

TISTET 

Es avé l’amo negro, hòu ! de faire de prestàgi 
Que lei judiéu crassous aurien pas lou couràgi 
D’impousa d’aquéu biais ei besougnous d’argènt, 

E de li demanda quàsi lou vint pèr cènt I 

d’aeroumias 

Aplanto, aplanto-te, sounjo-fèsto, acabaire ! 

E rebèques pas mai, capounas, à toun paire ! 

TISTET 

Quinte es lou pu couquin aquéu que vòu d’argènt 
E qu’à gros interès l’emprunto fourçamen 
O bèn aquéu richas qu’espeio l’empruntaire 
En li fasènt paga foueço ço que vau gaire ? 

d’arroumias 

Bouto, de còup de barro auriés amerita ! 

Zóu 1 garço-me lou camp, que m’as proun enfeta 1 . . . 

{Tistet souerte) 



Scètio IV 

d’arroumias, soulet. 

Anen, es pas tròup lèu que moun drole acabaire 
S’envague prene l’èr, car me fìchavo en caire ! 



Acò m’a durbì l’uei ; vau lou teni d’à-ment 
E se s'escarto mai, diàussi ! va veira bèn. 

Aro Japen un pau pèr esfraia lei laire. 

Bòu ! bòu ! bòu ! bòu ! bòu ! bòu / Tambèn va sàbi faire. 
Mai pièi ! Madamo Angot se fa proun espera ; 

Emé Misè Babèu es anado charra 
E li parla pèr iéu d’un proujèt de mariàgi 1 
Sàbi pas se poudrai bèn li plaire à rnoun iàgi. 

Ah I me languìssi foueço, e siéu tout óufusca 
De saupre de nouvello. Eh ! sèmblo qu’an pica. 
Intras. 



Scèno V 

LOU GAEUO, D’ARROUMIAS 

LOU G.iRDO 

Bèn lou bouen jour ! Siéu lou gardo campèstre ; 
Au pu lèu, de l’oustau, voudriéu vèire lou mèstre. 

d’arroumias 

Eh bèn ! que li voulès ?■ 

LOU GARDO 

Es que sias dins l’oustau 

Lou varlet dóu Moussu? 

d’arroumias 

N’ai-ti l’èr, animau ? 

Es iéu que siéu lou mèstre 1 

LOU GARDO 

Moun ome ! sus la mino 
La cavo es pas escricho e nimai se devino ! 

d’aeroumias 

E vous, que venès faire eici dins moun oustau ? 

LOU GARDO 

Moussu, voLilès va saupre ? Eh bèn ! es un verbau. 

O, vèni d’un chinas entèndre la japado 
E d’abord qu’avès pas despièi mai d’uno annado 
Paga l’impos dei chin, vau vous verbalisa. 

d’arroumias 

Mai de chin, n’avèn ges ! 

LOU GARDO 

Anen, es proun eisa 

De dire coumo acò ; mai pamens la japado 
L’ai bèn ausido aquito uno boueno passado! . . . 

d’arroumias 

Vous diéu que ges de chin se gardon dins l’oustau. 

LOU GARDO 

Ai pamens entendu : bau! bau! baulbau ! bau! bau! 

d’arroumias 

Vous enganas. 



LOU GARDO 

Es un chin, eto ! que japavo 
Belèu me dirés pas qu’es un cat que miaulavo? 
Dounc, contro vous subran vau faire lou verbau. 

d’arroumias 

Eh ! pas tant vite. . . Es iéu que fasiéu : bau ! bau ! bau ! 

LOU GARDO 

Couquinarié ! Moussu, poudrié coumta pèr uno 1 
E, perqué japavias ? Ero contro la luno ? 

d’aeroumias 

Nàni . . . Japàvi fouert contro lei maufatan. 

LOU GARDO 

Mau-grat ’cò tant vous drèissi un verbau quatecant, 
Bord qu’avès dei chinas contro-fa la japado 
Pèr avarìci, e pièi, de ia tausso impausado 
Esvata pagamen. . . 

d’arroumias 

Me quichas l’agacin : 

Un verbau pèr avé japa coumo lei chin ? 

Boudiéu ! s’es jamai vist. 

LOU GARDO 

Ah ! va poudès bèn dire, 
Quand lei gènt va saubran van s’estrassa de rire. 

d’arroumias 

Alor dirias pertout que jàpi, matouchin ! 

Anen, va farés pas. . , Sarés pas tant couquin ? 

LOU GARDO 

Ah ! se me dounas rèn, anarai de tout caire 
Dire, ço qu’es' verai, que fasès lou japaire, 

E se racountara dins tóutei lei journau 

Que, lou sero e la nue, japas dins voueste oustau 

Pèr espragna d’un chin l’impos e la manjaio, 

E qu’ameritarias de pourta la sounaio 
O dóu mens un coulié coumo meton ei chin ! 



4 

d’arroumias 

Bastol vaqui cinq franc e parles plus ansin. 

, LOU GARDO (empouchant l’argènt) 

Gramaci. . . Japarés, se pièi tant vous agrado, 

Aro, tant que voudrés e touto la journado ; 

Degun n’en sauhra rèn ; farai lou sourd e mut 
S’ un-cop vous àusi mai... Bèn lou bouen jour, Moussu. 

Scèno VI 

d’arroumias, soiilet. 

Se crei lou gardo ansin d’èstre lou mai finocho 
E d’agué, coumo acò, mes cinq franc dins sa pocho ; 
Mai saup pas, lou badau, que l’ai bèn atrapa ! 

La pèço qu’ai dounado es fausso e passo pas. 

Si, si í poudrai, sènso èstre embestia pèr lou gardo, 
Japa tant que voudrai ! . . . M’envau lèu, car me tardo 
D’èstre dins lou jardin pèr garda moun argènt. 

(Souerie ; de darrié la coulisso s’ause japaj 

Scèno VII 

ALÈSSI, MADAMO Ah'GOT 

ALÈSSI 

Boudiéu 1 Madamo Angot ?.-. . Arribo pas souvènt 
A l’oustau d’Arroumias de pourta vouéstei piado ; 
Vous ai plus visto eici despièi mai d’uno annado 1 

MADAMO ANGOT 

Vèni de-vers Moussu faire un de mei mestié ; 

Es que, n’ai mai que d’un ! Emé ma mascarié. 



Siéu tiruso de carto en vilo e dins lei fiero ; 

E pouédi me gounfla, siéu bèn sènso pariero 
Pèr aparia lei gènt ! Boustro, pèr m’entriga 
Ai l’uei sèmpre dubert. . . e sàbi proun blaga ! 

ALÈSSl 

Vers Moussu d’Arroumias vuei que venès-ti faire? 

MADAMO ANGOT 

Es moun secrèt. . . Eici vèni pèr un afaire 
Q^ue vous regardo pas. . . Sias pièi foueço curiéus 1 
Pèr vous faire plesi, vès, se vous va disiéu, 

Emé resoun creirias que sabon pas lei fremo 
Teni quauque secrèt, que soun tóutei lei memo 
Pèr tròu souvènt charra. Pouédi dire, pamens, 
Sènso faire au secrèt lou mendre mancamen, 

Qu’es un afaire, ounte n’aguènt gaire de peno 
Recebrai veramen uno poulido estreno 1 

ALÈSSI 

Dóu Marqués d’Arroumias? Acò v’esperés pas ! 
Boueno boustro sarés, se poudès l’atrapa. 

MADAMO ANGOT 

Dóu Marqués menarai tant bèn aqueste afaire 
Que m’estounarié fouert s’èro un ladre pagaire ! 

ALÈSSI 

Se ves que sabès pas ço qu’es un avaras, 

E quinte poulit merle es Moussu d’Arroumias ! 
Farias encaro mai pèr li rèndre servìci 
Que vous dounarié pas un troues de recalìssi. 
L’aurias sauva la vido en riscant vouesto pèu, 

Que se de pan avias bèn besoun d’un moussèu, 
Vous leissarié creba, sènso ajudo, pecaire ! 

Es talamen avare e tant pichoun dounaire, 



Que, quouro que salude, es coumo acò toujour, 

En luego de douna vous prèsto lou bouen-jour ! 

MADAMO ANGOT 

Pamens, sàbi lou biais de toundre leis avare 1 
Que manquèssi moun còup, certanamen es rare. 

ALÈSSI 

Faudrié que siguessias bèn finocho se vuei 
De Moussu lou Marqués tiravias quauque apuei ; 
N’en tirarés pas mai que de sang d’uno rabo. 

Quouro douno, dirias que quaucun li derrabo 
Lou fege, e reno alor quasimen coumo un pouerc ; 
Lagremo tout Ibu jour coumo se l’ère mouert 
Un enfant de vint an 1 La visto d’un quistaire 
Li douno mau de vèntre e se n’en manco gaire 
Que ploure de pegin, tant es gros avaras. 

Pèr prene es sèmpre lèst, e se l’envitavias, 

Au burèu de taba, de béure un pichot vèire, 

Coumo un autre avaras, sèmblo qu’es pas de crèire, 
Tant vous dirié : vau prene, acò vous fa pas mai, 

Un timbre de tres sòu qu’ansin espragnarai. . . 

Pèr cènt franc li farias uno boueno saunado, 

O japarié segur uno longo journado. 

Que soun sarra lei poung dóu Marqués d’Arroumias! 
E tambèn a lou pitre autantdu qu’un roucas. 

De la set vous veiriétout barbela, pecaire! 

O bèn creba de fam que s’afougarié gaire 

D’un vèire d’aigo fresco o d’un courchoun de pan, 

De vous faire l’aumouerno, estènt tant pau uman. 
Anen, agués pas l’èr de pas vougué me crèire! 

Me va saubrés à dire, e lèu que v’anas vèire. 

Mai me sèmblo qu’eicito arribo l’Austri-Got. 

Vite, vite, fusen . . . 



Moussu, que, coumo diéu, sias à la ílour de l’iàgi 
E que poudès sounja de-segur au mariàgi. 

d’arroumias 

O bello dono ! anas, s’aviéu vint an de mens 
Noun me farié soucit. 

MADAMO ANGOT 

Voulès rire, aç’ ancn ; 

Sias un ome taia pèr veni centenàri.^ 

d’arroumias 

Va cresès ? 

MADAMO ANGOT 

Mai-que-mai. Cregnès rèn d’un auvàri, 
D’uno vido aloungado avès lei marco eici, 

Au mitan dei dous uei e sus lou nas aussi. 

d’arroumias 

Sias Lino masco, alor ? 

madamo angot 

Si, Moussu ; fasès vèire 

Vouesto man ? la seneco ? Boutas, poudès va crèire, 
D’uno bello vidasso, aqui, sus vouesto man 
Avès segur la ligno. . . 

d’arroumias 

Eh? 

MADAMO ANGOT 



Aquelo rego ansin I . . . 



Relucas subran 



d’arroumias 



Si. . . digas, que vòu dire? 

MADAMO ANGOT 

Tout-escas vous disiéu sènso envejo de rire 
Q_u’anarias à cènt an ! Mai, Moussu, vési bèn 
Que lei despassarés. . . 

d’arroumias 

Es-ti poussible, anen? 

madamo angot 

Vouesto vido sara, dìsi, tant de durado 

Qu’un jour la mouert pèr vous estènt tròu desirado, 

Vous farés pèr quaucun ensuca vitamen. 

d’arroumias 

Tant miés. . . Eh I coumo va, digas-me francamen, 
Moun proujèt de mariàgi emé Madamèisello 
D’Argèncourt, poudrias-ti m’en douna de nouvello ? 

MADAMO ANGOT 

Coumo sus de rouleto acò va roundamen. 

Quouro me méscli ansin, cresès, de quaucaren 
Aboutìssi toujour, subre-tout ei mariàgi ! . . . 

Pèr acò sàbi proun quinte soun leis usàgi, 

E tròbi cabussello en tóutei lei toupin. 

Me sentriéu d’aparia la carpo e lou lapin 1 
Coumo despièi long-tèms counèissi la famiho, 
Madamo d’Argèncourt autambèn que sa íìho 
M’an fa, pouédi va dire, un amistous acuei. 

L’ai dounc pouscu parla libramen, ièr ’m’ encuei, 
Subre voueste proujèt de demando en mariàgi 
D’aquel amour de chato au tant poulit caràgi. 

d’arroumias 

Que vous an, sus d’acò, veguen, respoundegu ? 

MADAMO ANGOT 

Parèis qu’à soun oustau sarés lou bèn-vengu ! 

La maire, sajamen, coumo devié va faire, 

A coLinsurta sa fìho adounc subre l’afaire, 

La chato alor s’es messo à li richouneja 
E seis poulits uei blu vite an belugueja. 

Ah ! crési que sara vitamen decidado 
E se dèu langui d’èstre emé vous maridado ! 

d’arroumias 

Quinte plesi de saupre acò ! siéu esmóugu ; 

Mai, ma boueno, avès-ti d’abord entretengu 
Madamo d’Argèncourt sus lou bèn de famiho 
Que pèr doto déurrié faire douno à sa fìho? 

Vous aviéu di, sabès, que sarié à prepaus, 

Dins un mariàgi ansin, que s’esquichèsse un pau, 
Car se saup qu’en afaire un ome repepìo, 

Quand, sènso ges de doto, à tort, pren uno fìho. . . 

madamo angot 

Mai coumo ?. . . Aquelo fiho, à vous espragnara 
Vint milo franc pèr an ! va pouédi assegura, 

d’arroumias 

Hòu ! tant d’argènt qu’acò ? 

MADAMO ANGOT 

V’afoLirtìssi d’avanco ! 

Vivènt sèmpre en efèt segound la temperanço, 
S’acountènto de gaire e tant vite n’a proun" 

Q.ue manjo quasimen pas mai qLL’un auceloun. 

Dirias que se nourris d’èr e de regardello, 

E mau-grat ’cò sa caro es fresco autant que bello, 
Soun estouma gaiard e sènso ges de mau. 

A dire lou verai, rèn li fa mai de gau 
Que lachàgi e faiòu, tartiflo fricassado, 

Lou froumàgi e tambèn ourtoulaio, ensalado. 
Adounc, agués pas pòu que pèr groumandeja 
En riboto, souvènt vous demande à manja 
De feisan, de lebraud, vo bèn toudre, poulardo, 

E vougue, coLimo fan lei fremo galavardo, 

Manja de pastissoun e béure de vin cue 
Ei vesprado, de còup, la mita de la nue. 

Aquélei groumandiso, en bambocho manjado, 

Au mens vue milo franc coustarien pèr annado! 
Em’ acò, voLis dirai que fouerto de santa 
Es pas d’aquélei fremo, ei nèr sèmpre agita, 

Qu’an souvènt de malandro, o lou mau de la mèro, 
E que pèr milo franc vous crompon de cautèro 
E tant de poutitè, d’enguènt de mèste Arnaud, 

Lou prouvèrbi va dis, fasènt ni bèn ni mau. 

Vaqui mai milo franc gagna pèr lou meinàgi 
Estènt que deis enguènt fara pas ges d’usàgi ! 

Pèr lei viésti e beloio, es bèn la verita, 

Rèn li fa mai de gau que la simplicita ! 

Ah ! jamai la veirés, pèr èstre pimparrado, 

CoLimo perfés va soLin tant de dono ei vesprado, 

A grand frès se carga mai-que- mai de jouièu, 

De pendeloto d’or, de coustume nouvèu ; 

Amo pas, vous dirai, se farda lou caràgi, 

Ni d’aigo de sentour de-Iongo faire usàgi, 

E, pèr avé lei rouito e fresqueto sa pèu, 

Sus sei gautoempega douei lesco de vedèu. 

D’acò vue milo franc se mountarié la noto ; 

Mai lei chabira pas, d’abord qu’es pas faroto ! 

E pièi mai, vous dirai qu’amo tant soun oustau, 
Fin-qu’aro ajamai vist lou soLrlèu que d’un trau. 
Pipiéu, de soun crevèu, despièi qu’es espelido, 

Pèr s’ana passeja, n’es quàsi pas sourtido. 



Voudra dounc pas, à Niço, elo, passà l’ivèr 
O bèn à Mourgue, alin, juga sus tapis verd. 

Dóu fougau amo tant garda la retirado, 

Q.ue li fara pas gau de teni de vesprado 
Mounte bèu milofranc, paure I se perde au jue, 

En li fasènt drihanço e lou jour e la nue. 

Se poudrié dounc chabi pèr lei jue e lei viàgi 
Vue milo franc au mens ; pièi pèr leis abihàgi, 
Prefumarié de Grasso e jouièu tout autant. 

Se pèr groumandeja, pèr remèdi, coumtant 
Quatre milo ; acò fa, se me siéu pa ’nganado, 

Unei vint milo franc qu’espragno chasco annado. 

d’arroumias 

Càspi ! es pas mau acò, mai va coumprèni proun, 
D’or me clafirié pas ni cofre ni boussoun, 

MADAMO ANGOT 

Escusas-me, Moussu ; mai, es rèn au mariàgi 
De vous aduerre ansin lou poulit eiretàgi 
D’un amour que-noun-sai pèr la simplicita, 

Un foiins de temperanço, un gros bèn de santa, 

E pièi pèr lei despenso un rare tresor d’òdi ? 

d’arroumias 

Es uno trufarié que se viro en senòdi, 

De mi coumta pèr doto o dóu mens pèr proufìé 
Lei despenso, disès, qu’en tout m’espragnarié. . . 
Ah ! siéu pas tant taloun de faire uno quitanço 
Pèr l'argènt qu’auriéu pas, segur, touca d’avanço ; 
E sus d’acò faudra que tòqui quaucarèn. 

madamo angot 

Eh I Moussu d’Arroumias, toucarés proun de bèn, 
Car Misè d’Argèncourt, se voulès va coumprèndre, 
A de prouprieta que voudrié jamai vèndre 
Pèr cinq cènf milo franc ! 

d’arhoumias 

Anen ! va veirai proun. 
O la devinarello, auriéu tambèn besoun 
De saupre quaucarèn que treboulo ma tèsto 
En fisanço m'envau vous va dire à la lèsto. 

Aquelo chato es jouino, e sabès que souvènt 
An lou couer amistous que pèr lei bèu jouvènt. 
Adounc ai pòu que véuse, e subre-tout dins l’iàgi , 
Siégui pas de soun goust ; en fouero dóu mariàgi, 

S ’envague quauque jour boula lou samena 1 

MADAMO ANGOT 

Oh ! la couneissès mau 1 Fau vous imagina 
Q^u’aquelo fiho, vès, pòu ni senti ni vèire 
Lei jouvènt ; vous dirai, sèmblo pas qu’es de crèire, 
Amo bèn que iei vièi. 

d’arroumias 
Mai disès-ti verai ? 

MADAMO ANGOT 

Si, Moussu d’Arroumias. . . Sus d’acò vous dirai 
Que lei vièi, subre-tout em’ uno barbo bello, 
Bouton dins l’estrambord aquelo dameisello. 

Poudès vous avisa, cresès-me, quand va diéu, 

De pas faire lou jouine, afin d’èstre agradiéu 
E mens que ço qu'avès vous desclara d’annado ; 
Vòu que de sièissanto an, es talo sa pensado, 

Un ome siegue aja. Devènt se marida, 

L’a d’acò quatre mes, a, proumié, demanda 
Quinte iàgi poudié 'vé soun galant calegnaire, 

Mai quouro a couneigu qu’aqueste n’avié gaire 
Que cinquanto-sièis an, quatecant a vougu 
Desfaire lou mariàgi adeja counvengu. 

d’arroumias 

Pèr acò soulameii ? Eh bèn ! es uno íiho 
Coumo se n’eii ves gaire, es uno meraviho ! 

Tant miés, me fa grand gau. S’èri esta fremo, anen, 
En òdi auriéu agu toueis aquélei jouvènt. 

MADAMO ANGOT 

Avès resoun, verai ; vouesto dicho m’agrado. 

Es que la jouventuro es digno d’èstre amado? 

Soiin tant de poulit merle aro lei jouvencèu ! . . . 

Es que de mourvelous vous fasènt lei bèu-bèu ; 
Pamens se li fasien au nas uno esquichado 
De la n’en sourtirié bessai uno raiado. 

En tóutei lei droulas voudriéu bèn saupre, iéu, 

Ço que li troubon tant de fìn e d’agradiéu ? 
Tambèn, coumprèni pas que lei chato, à la lèsto, 
Amon lei jouvenas à n’en perdre la tèsto ! 

Faudrié segur agué mau-eiga lou cervèu 
Pèr atrouba galant aquélei gargamèu : 

Es que de cadelas de garçoun, plen de croio, 

(^.ue vouelon sus lei vièi sèmpre gagna lei joio ; 

E pèr ço que, de còup, an pèr barbo, au mentoun, 
(^uatre péu fouletin, fan seis arrougantoun. 

d’arroumias 

Es bèn ço que me diéu souvènt dins la journado ! . . 
Pèr faire lei farot, subre lei proumenado, 

Rodon, lou nas en l’èr, uno cano à la man, 

Vantaire e glourivous, coumo v’èro Artaban. 

Pièi, se trufon de tout, e s’envan de tout caire 
Faire lei riboutur ; oh 1 lei pàurei fringaire. . . 
D’aigo-ardènt, lei vesès, béure coumo detrau, 
Talamen, qu’à la fin soun creba sei mirau ! 

' T 

MADAMO ANGOT 

Es verai. . . Lei pauret ! d’uno santa mesquino, 

Fan à coustat de vous uno bèn laido mino, 

E de boLien, vous dirai, maigre coumo de pi, 

Soun quàsi fres autant que d’espinard bouhi 1 
Vous, au mens, sias un ome à gaiardo carruro, 

Avés richo santa, mai que boueno figuro, 

Tout requinquiha, pièi, cènt còup pus agradiéu 
Que tóutei lei jouvènt, bèn de bouen vous va diéu. 

d’arroumias 

Alor, Madamo Angot, me troubas bello mino ? 

MADAMO ANGOT 

Osco seguro ! . . . Avès uno figuro fino 
Que dóu fihan poudrié treboula lou cervèu. 

Noun, jamai, coumo vous, ai vist un ome bèu. 
Viras-vous uno brigo. . . Oh 1 quinto courpulanço! 
Caminas, se vous plais... Boudiéu ! quinto prestanco. 
Ah I sias dre coumo un i ; quinto boueno santa ! 
Pareissès pas d’avé la mendro infiermita. 

d’arroumias 

Es verai que siéu verd encaro pèr moun iàgi ; 

S’èro pas moun catàrri, auriéu mai de couràgi, 

E sariéu pas malaut. 

MADAMO ANGOT 

Basto I acoto es pas rèn. 

E pièi pèr vous ansin un catàrri va bèn ; 

Car vous dirai qu’avès un tussi que m’agrado. 

d’arroumias 

Aro digas-me lèu, subre la proumenado, 

Se pèr asard m’aurié vist Misè d’Argèncourt. 



MADAMO ANGOT 



Noun, Moussu d’ Arroumias ; mais vous dirai tout court 
Qu’ai, dins soun couer, pèr vous abrasa l’amistanço ; 

E l’ai douna tantost la douço asseguranço ^ 

Qu’en mariàgi emé vous tastarié lou bouenur ; ' ^ 

Vès, de se marida se languis, de-segur I ‘ 

d’arroumias 

Gramaci de tout couer ; faudra, pèr vouesto peno, 

Vous faire quauque jour uno galanto estreno. 

madamo angot 

Mai d’abord que voulès, Moussu, m’èstre agradiéu, j 

Vous demandarai vuei un servìci pèr iéu : i 

Arroumìas fa lamino) ■ 

Dins un coustous proucès me tròbi embarrassado, 

E se d’un pau d’argènt siéu pas vite ajudado, 

Lou perdrai, n’ai grand pòu ; mai, Moussu, vous, pou- * 

Me lou faire gagna, se voulountié voulias [drias 

Me presta quauque argènt que pènsi bèn vous rèndre... 
Noun,Moussu lou Marqués,poudrés jamai coumprèndre 

fD’Arroumias parèis gai) ,|j 

Coumo foueço agradas à Misè d’Argèncourt. : 

Quouro, emé tant de biais, li farés leis ounour l 

De voueste bel oustau, de vouésteis anticaio, i 

E vous sarés carga d’ùnei poulìdei braio, 

Emai d’un bèu courset e d’un poulit capèu ; 

Quand Misè vous veira tant bravas etant bèu, 

Fouelo d’amour pèr vous, n’aguen l’asseguranço, 

Dóu couer vous dounara l’agradivo amistanço. 

, _ 

D ARROUMIAS 

Ço que me dias aqui, Madamo, me fa gau. 




MADAMO ANGOT 



De gagna moun proucès sarié foueço à prepaus. 

{D’Arroumias fa mai la mino) 

Se lou pèrdi, ai, ai, ai ! siéu subran arrouinado, 

Mai se lèu m’ajudas, la vitòri esgagnado. 

Ah ! s’avias vist, Moussu, sa joio, quand disiéu 
{D’A rroumias a l’air gai) 

Q.ue pèr vouesto mouié sarias sèmpre agradiéu ! . . . 
Trefoulissié soun pitre, e la bouco risènto 
De lèu se marida me pareissié countènto ! 

d’arroumias 

Que benuranço ai vuei ! Tambèn, vous rernerciéu 
De tout ço qu’avès fa, bravo fremo, pèr iéu. 

MADAMO ANGOt 

D’uno ajudo d’argènt ai de besoun, pecaire, 
Dounas-me va, Moussu, vous que va poudès faire 1 
Farias uno boueno obro, e sèmpre gardariéu 
Souvenènço dóu bèn qu’aurés baia pèr iéu. 

d’arroumias 

Salut, Madamo Angot ; siéu pressa, 'm’envau faire 
Uno tournado en vilo, à prepaus d\m afaire. 

MADAMO ANGOT 

Levarias de ma tèsto un brave pensamen 
Se voulias vuei, Moussu, me presta quauque argènt 

D ARROUMIAS [sourtènt) 

Siéu pressa, vous v’ai di ; pouédi pas vous entèndre. 

Scèno IX 

MADAMO ANGOT, souleto. 

Ah ! lou capoun, vau pas la couerdo pèr lou pèndre. 
Un tron de l’èr lou cure ! aquéu chin d’avaras, 

Que, regouirant d’argènt, rebuto lei pauras. 

Adès n’ai demanda, n’aguènt besoun, pecaire ; 

Alor a fa lou sourd, ansin m’a manda jaire. 

Ah ! vendras mai, couquin, dintre tei pensamen, 

Me demanda counsèu sèns baia pagamen 1 
Es aqui que t’espéri, e se m’as talounado, 

Aquéu còup, d’aro-en-la sarai mai ratapado. 

{Madamo Angot soiierte d’itn coiistat e d’ Arroiimias intro 

de l’autre) 

Scèno X 

d’arroumias, soulet. 

Aquelo vièio masco a pièi garça lou camp. 

Es pas tròup lèu ; m’aurié fa vira lou cadran, 

A forço de vougué me quista, la pegouno, 

Uno soumo d’argènt qu’èro gaire pichouno. . . 

Faudrié metre la man quàsi sèmpre au boussoun 
Pèr-fìn d’acountenta lei gènt dins lou besoun. 

De quistaire n’en plòu quasimen de tout caire, 

Eh bèn ! que coumo iéu se fagon espragnaire 1 
Entandóumens me vau quasimen arrouina 
En aguènt este sero un regòli à douna 
A Misè d’Argèncourt e tambèn à sa maire. . . 

Ah ! pèr vous marida quant de frès vous fau faire ! 
Mai d’abord que de bèn, en doto, m’adurra 
Pèr cinq cènt milo franc, en finocho faudra 
Lei trata, de moun miés, tout en despendènt gaire !.. . 
Vaqui Tòni ; qu saup ço qu'es eici pèr faire? 

Scèno XI 

D’ARROUMIAS, TONI 

TÒNI 

Bouen jour, Moussu ; veniéu quatecant demanda 
Counio voulès encuei trata lei counvida, . . 

d’arroumias 

Vai crida Mèste Moucho eila sènso rèn faire 
E diras à Tistet que I’espero, soun paire. 

TÒNI 

Moussu, li vau, 

Scèno XII 

d’arroumias soulet. 

Noun es un pichoun pensamen 
De vougué, coLimo acò, regala foueço bèn 
Tóutei mei counvida, dins aquesto%oupado 
Sènso avé tròup, pamens, à-nue, lei man traucado. 

Scèno XIII 

D’ARROUMIÂS; TISTET, MÈSTE MOUGHO, TONI, 
MARLUSSO, RAPUGO, intron. 

d’arroumias 

Lèu-Ièu, pas tant d’alòngui ! Arribas toucant iéu 
Pèr escouta meis ordre e faire coumo diéu. 

Tu, Marlusso, anaras, emé toun escoubeto, 
En-plen espousseta, pèr que siegue bèn neto 

La salo dóu festin ; mai faras atencien 
De pas freta tròu fouert e sènso precaucien, 

Pèr noun gauvi tant lèu lei moble de mei rèire. 
Pièi, de l’escudelié me lavaras lei vèire, 

Lei sieto, lei platet e lei cuié d’argènt ; 

Mai se, pèr marrit biais, m’esclapes quaucarèn 
Sonjo au prouvèrbi vièi, que segur t’arregardo : 
Quau roumpe' pago, bouto, e lei moussèu lei gardo. 

Tu, Rapugo, atencien : à taulo serviras; 

Lou meme plat jamai dous còup presentaras, 

Car se, pèr tròu manja, quaucun avié, pecaire, 

Un mau de vèntre, acò m’agradarié bèn gaire. 

E tambèn vejaras à béure ei counvida, 

Mai soulamen après que v’auran demanda._ 
Voudriéu pas qu’à bèl èime emplissèsses lei vèire 
De viii e de liquour, que bessai un bevèire 
Poudrié, coumo un ibrougno, à la fìn s’empega. 
Vaqui perqué d’abord ai vougu te prega 
De bateja lou vin, coumo t’ai fa comprene. 

TÒNI 

Es un avisamen qu’es pas marrit de prene. 

RAPUGO 

A mei braio, Moussu, s’atrobo just un trau, 

Aqui darrié, mountees la coue deis animau. 

d’aeroumias 

Ah 1 bèn, te viraras tout contro la muraio ; _ 

E traucado que soun noun se veiran tei braio ! 

Aro, Marlusso, e tu, Rapugo, anas-vous-en 
E de fenianteja vous engardessias bèn. 

(Marlusso e Rapugo souerton.J 

Scèno XIV 

LEI MEME 
d’arroumias 

Te perdóuni, Tistet, ta foulié d’empruntàgi ; 
Entandóumens, faudra faire poulit caràgi 
A Misè d’Argèncourt, emé nautre à soupa. 

TISTET 

léu, moun paire I e perqué? Foume I arribara pas. 

d’arroumias 

Emé resoun, ai pòu que t’agradara gaire 
De vèire, coumo acò, remarida toun paire ; 

E poudriés autambèn vèire de marrit uei 
Ta futuro meirastro, e li faire un acuei 
Que siguèsse pas proun agradiéu à toun paire. 

TISTET 

Vous dirai pas qu’acò me pouesque foueco plaire ; 
Sariéu un messoungié se parlàvi autramèn. 

Mai pamens recebrai, boutas, coumo counvèn, 

Ma meirastro futuro. Anas, poudès, moun paire, 
CoLimta susvoueste enfantquevòu plus vous desplaire. 

d’arroumias 

Aquest sero veirai se siés pas messoungié. 

Aro vai carcula subre ta loutarié. 

ITistet souerte) 

[A Tòni 

Tu , Tòni, ajudo-me pèr aquesto vesprado 
A regla ço que fau manja dins la soupado. 

Scèno XV 

D’ARROUMIAS, MÈSTE MÛUGHO, TONI 

d’arroumias 

Vène eici, Mèste Moucho. 

MÈSTE MOUCHO 

Es à voueste couchié 

Moussu, qu’ansin parlas o bèn au cousinié? 

Devès saupre que siéu l’un e l’autre à la lèsto 

d’arroumias 

Eh ! pàrli en tóutei dous; me roumpes pas la tèsto ! 

MÈSTE MOUCHO 

Mai, dei dous, digas vite en quau parlas proumié í 

d’arroumias 

Anen, m’as enfeta ; pàrli à moun cousinié. 

MÈSTE MOUCHO 

Alor m’envau, Moussu, me truca d’abihàgi. 

d’arroumias 

Que diàussi fas aqui ? Qu’es aquel enmascàgi ? 

MÈSTE MOUCHO [en cousinié) 

A voueste cousinié aro poudès parla. 

d’arroumias 

Fagues pas tant d’alòngui 1 iéu vouéli regala 
Quàuqueis amigo. . . 



— 69 — 



MÈSTE MOUCHO (á despart) 

Acoto es pas l’acoustumado ! 
d’arroumias 

Nous faras bèn manja dins la gaio soupado ? 

MÈSTE MOUCHO 



Si, Moussu ; se voulès me douna foueço argènt. 

d’arroumias 

due tron me diras mai ? Tout-aro quasimen 
Noun pouedes plus bada, sènso que t’àusi dire : 
D’argènt ! . . . Acò finis pèr me pas faire rire. 
D’argènt, d’argènt, d’argènt. . ., vaquito lou i'efrin 
Que me branies toujour de sero e de matin ! 

TÒNI 



Crési bèn que jamai responso pu fadado 
Tantost à Mèste Moucho ansin siegue escapado. 
Ah 1 quinto meraviho, emé foueço d’argènt 
De bouta de pitanço à regala sei gènt 1 
Lou mai jigè de coco, anas, va saubrié faire. 

Mai proun festineja, càspi ! e despensa gaire, 
Vaqui l’obro segur d’un boustre majourau. 

MÈSTE MOUCHO 



Coumo ! s’arregala tout en despendènt pau ? 

TÒNI 



De bouen, arlèri. 

MÈSTE MOUCHO 



Eh bèn I se sias autant finocho 
Pèr gaire despensa tout en fasènt bambocho, 

Digas voueste secrèt o vau lèu demanda 
Que vous meme tratés aquélei counvida. 

d’arroumias 

Taiso-te, vièi rampin, emé toun plan bagasso 
Me fas perdre lou tèms en parpello d’agasso. 
Digo-me : que metras pèr aqueste soupa? 

MÈSTE MOUCHO 

Eh ! Moussu lou Marqués, me va demandés pas I 
Mai bèn à voueste baile, à Tòni lou finocho, 
Qu’emé gaire d’argènt cres de faire bambocho. 

d’arroumias 

Mèste Moucho, es à tu qu’aro vouéli parla. 

MÈSTE MOUCHO 

Digas-me quant sarés que voulès regala ? 

d’arroumias 

Saren de vuech à dès ; mai metras de pitanço 
Que pèr vue, car se saup que, pèr empli la panso, 
Quand n’a pèr vue, segur, autambèn n’a pèr dès. 

TÒNI ' 

Es coumo acò, Moussu, que vouliéu dire adès. 

MÈSTE MOUCHO 

Nous faudra tout d’abord, pèr fricot, doues intrado, 
Bouio-abaisso au safran, uno boueno brandado. . . 

d’arroumias 

Mai, capoun, ve-n’aqui veramen pèr trata 
De la vilo de-z-Ais quasimen la mita ! . . . 

MÈSTE MOUCHO 

Un cambajouii rousti, dès tourdre, uno galino 
A pichot fue couinado emé lard e farino. . . 

d’areoumias {tapant emé sa man la bouco de Meste Moucho) 

N’i a proun, marrit-gouvèr, voues alor francamen 
Ansin ei counvida faire acaba moun bèn? 

MÈSTE MOUCHO 

De vin cue, de liquour e de pero bouhido 
De caiat, de bescuech e de frucho counfido. . . 

d’arroumias (li tapant mai la bouco) 

O manjaire ! voudriés, pèr aqueste dina, 

Me metènt sus la paio encuei m’assassina ? 

TÒNl 

Mascatin ! Mèste Moucho, aurias-ti la pensado 
De tant faire manja, dins aquesto vesprado, 

Que, d’uno endigestien, poudrié bèn arriba, 

Lei counvida malaut vèngon à n’en creba? 

Quouro envitas lei gènt, fau pas que de manjaio , 

Se pouesquon tant gava que fagon dins sei braio ! 

“ Avès dounc pas legi lou libre de sanQ, 

Mounte se trobo escricho aquelo verita : 

Qu’emé la fam toujour fau se leva de taulo ? 
Pensas-li, sarés sàvi, en d’aquélei paraulo. 

d’arroumias 

As, Tòni, bèn resoun de parla coumo fas. 

TÒNl 

Aprenès, Mèste Moucho, e tóutei tant que sias, 

Que, pèr de counvida, quand, dins uno soupado, 

De tant e tant de viéúre uno taulo es cargado, 



Eii luego à l’estouma d’èstre lou manjadou, 

Meme pèr leì pu fouert es souvènt un tuadou ! 

Que la frugalita règne adounc à la îaulo, 

E d'un ome frugau retenès la paraulo : 

Noiisfau manja pèr viéure, acò ’s bèn de besoun ; 
Mai viéure pèr manja, sarié pas de resoun, 

d’arroumias 

Ah 1 coumo es parla d or ! Vouéli d’uno brassado 
Te prouva lou plesi qu’ai de talo pensado. 

Noun, jamai de la vido aviéu, foume ! entendu 
Un counsèu de mouralo ansin tant bèn rendu. 

Fau vieure pèr manja, noun, jfau manja pèr viéure 
Es pa sin? Coumo as di ? Te prègui de v’escriéure. 

TÒNI 

Nous/^ií manja pèr viéure e noun certanamen 
Pas viéure pèr manja, ço que sarié pas bèn. 

d’arroumias 

Mèste Moucho as ausì? Tòni, coumo s’apello 
L’escrivan saberu de sentènci tant bello? 

TÒNI 

Me n’en souvèni pas, eva coumprèni bèn, 

Pèrdi coumo un lebrau la memòri en courrènt. 

d’arroumias 

Fau qu aquélei paraulo en letro d’or gravado 
Siegon, Tòni, pèr tu, dins moun saloun placado, 

E pouesquon lei legi tóutei mei counvida ! ' 

TÒNI 

Lèu-Ièu, boutas, farai ço qu’avès coumanda ; 

Pèr aquéu gros soupa poudès me leissa faire, 

D abord que Mèste Moucho es tant vengu renaire 

E que, nòu coumo un fifre, es yuei embafrassa 
Tau qu’un cat dins l’estoupo ounte vèn de passa. 

d’arroumias 

Te vaquito carga, Tòni, de la taulado. 

MÈSTE MOUCHO 

Tant miés, que, coumo acoto, aurai dins la vesprado 
Plus ges de pensamen ! 

d’arroumias 

Me siéu imagina, 

Tòni, que faudra metre este sero à couina 
D’arris, de faiòu gras, de trufo en benuranço, 

Enfin, ve, ço que pòu gounfla vite la panso. 

TÒNI 

Poudès sus voueste baile, en tout acò, coumta, 

Anas, m’avisarai de vous acountenta. 

d’arroumias 

Mèste Moucho, pamens, après uno passado 
Alestis mei chivau pèr uno proumenado. 

mèste moucho 

Aro, Moussu, parlas, crési, à voueste couchié? 

Un moLimen, esperas. (Truco d’abihàgi) 

d’arroumias 

Quinto ceremounié? 

MÈSTE MOUCHO [en abihàgi de cotichié } 

Que voulès ? 

d’arroumias 

Mei chivau ! . . . Vèni de te va dire. 

MÈSTE MOUCHO 

Vouéstei chivau, Moussu ? mai sabès bèn, soun pire 
Que de rosso ! An pas mai que leis oues e la pèu . . . 
Coumo voulès, boudiéu ! que s’engraisson, peréu ? 
Lei fasès proun juna ; souvènt an que de paio 
Dins sa gríipi, lei paure, e fan gaire ripaio. 

d’arroumias 

Mai, fada, t’aviéu di de remetre à prepaus, 

Emé de vèire verd, de bericle ei chivau, 

Pèr que vesènt ansin tant verdeja la paio, 

La cresèsson de fen coupa frès pèr la daio. 

Pièi, tambèn, digo-m.e, perqué sarien malaut ? 

Dins l’annado fan rèn, quasimen, mei chivau. 

MÈSTE MOUCHO 

E pèr acò, Moussu, fau que manjon, pecaire! 

Que de paio ?. . . Ei campas, tira sèmpre l’araire 
Dóu matin fin-qu’au sero, e pièi foueço manja, 
L’agradarié pulèu que de fenianteja. . . 

Cresès leis engana, s’agissènt de manjaio, 

E sus lou goust dóu fen li fa manja de paio ? 

Soun pas tant bèsti, anas, de se leissa troumpa 
Pèr d’ome que voudrien ansin leis atrapa. 

Quand de pasturo, vès, tròbi la grùpi vejo, 

Ploura pèr mei chivau lèu que me pren l’envejo ; 

E pèr lei soulaja, de la bouco, peréu, 

Voudriéu, mai que d’un còup, me leva lou moussèu.. 
Ah 1 Moussu, fau qu’agués lou couer pas caritable 
Pèr fa pati de/am ansin vouéstei semblable, 

b’arroumias 

Ato, pièi, fau pas tròu fatiga mei chivau 
D’ana me carreja, mens d’uno ouro, eiçavau ! 

MÈSTE MOUCHO 

Nàni, Moussu ; segur auriéu pas lou couràgi 
De mena lei chivau faire aquéu pichot viàgi. 

Eto ! coum® voulès que d’un càrri, tambèn, 
Tirasson vuei lou pes, quand de nequerimen 
Se tenien quàsi pas tout-escas sus sei pato. 

TÒNI 

Cambarado, Moussu se rebifo e vous mato. 

d’arroumias 

Vai, laisso-lou parla. 

MÈSTE MOUCHO 

Si, Moussu; parlarai ; 

Car en òdi me vèn d’entèndre mai-que-mai 
Charra mau contre vous, souvènt dins la journado. 
Tèni à vous, mau-grat ’cò ; vaquito ma pensado ; 
Sias après mei chivau, va dìsi bèn verai, 

L’ami, la creaturo, en qu tèni lou mai. 

d’arroumias 

Eh bèn ! conto-me lèu, e sènso maniganço, 

Ço que dien contro iéu dintre la vesinanço. 

MÈSTE MOUCHO 

Ah ! pésqui pas, Moussu ! belèu vous facharias. 

d’arroumias 

Agues pas de cregnènço ? 

MÊSTE MOUCHO 

Ah 1 Moussu d’Arroumias, 
Se subre vous disiéu la verita_, tout-aro, 

Belèu me mandarias un paume ; pauro caro ! 

d’aeroumias 

Noun, noun, fau parla clar, me faras grand plesi; 

Ço que dien contro iéu aurai gau de v’ausi. 

mèste moucho 

D abord que va voulès, eh ! bèn, dien de tout caire : 
Que sias de picaioun lou pu ladre acampaire ; 

E fasès estampa, finocho, un armanas, 

Ounte triplas lei jLini, ei quau sèmpre óublijas 
Tóutei vouéstei varlet, coumo s’èro caremo ; 

Que lou proumié de l’an, cavo toujour la memo, 

Fasès loLi magagnaire ei bràvei serviciau : 

Ansin noLin li baias l’estreno que fa gau ; 

Dison que vous couchas sènso ges de candello, 

E dei soulié vouguènt pas gauvi la semello, 

Caminas, sus la routo, emé lei pèd descaus, 

Sènso pÒLi de la fre nimai de quauque mau ; 

Que pèr vous espragna lei frès d’un barbejaire, 

Gardas touto la barbo, e vous lavas bèn gaire ; 

Que, l’ivèr, quand fa fre, pèr acampa la caud, 

Mountas e davalas de la croto au pus aut 
Un esclapas de boues, que vous es de durado, 

D’après ço que m’an di, desempièi trento annado; 

Que metès de bericle atout verd ei chivau ; 

Voulès li faire prene ei pàureis animau 
La paio pèr de fen, la cresènt de verduro, 

La manjon sus lou goust d’uno boueno pasturo ; 

Que peréu, dins l’oustau, lou sero e lou matin 
Japas o fes japa, pèr l’espràgni d’un chin ; 

Qu’ayès pèr moucadou lou rebord de la vèsto, 

E pièi, qu’emé lei det vous moucas. . . e lou rèsto. 

Pièi mai, pèr pas gauvi vouéstei braio, tout just, 

Sus lou sèti, metès lou tafanàri nus. 

Cóupi court; voulès-ti counèisse lou lengàgi 
Q.ue tènon contro vous, fremo, ome de tout iàgi? 

En vesènt que pourtas de vièsti abord crassous, 

E pedassa souvènt, coumo lei malurous, 

Noun pouedon s’empacha de s’estrassa de rire 
Sus vouesto atrencaduro, em’ acò, zóu 1 de dire 
Qu’en lue pòu se trouba d’ome pus avaras, 

Mai ladre e vergougnous que Moussu d’Arroumias ! 

D ARROUMiAS (empaumant Mèste Moiicho ) 

Mèste Moucho, ,.vaqui pèr toun arrougantiso ; 

Te cresiéu pas tant fouert pèr dire de bestiso I 

MÈSTE MOUCHO 

Eh 1 bèn, Moussu, vesès s’aviéu pas devina 
Que lèu reguignarias, coumo un descaussana, 

Se repetàvi à vous lei prepaus dei charraire ! 

d’arroumias 

Apren à miés parla, capounas de barjaire ! 

Aro, à l’obro subran, e qu’aqueste dina 
Se passe coumo fau. . . Poudès vous enana. 

fTôni e Mèste Moucho souerton) 

Scèno XVI 

d’arroumias, soulet. 

Aquéu laire m’avié fa mounta la moustardo { 

Aro dins lou jardin m’envau faire lou gardo, 

E pèrque d’un gardian lei voulur agon pòu, 

Vau japa, coumo un chin, en fasènt ; bòu 1 bòu! bòu ! 



F//V DE L’ATE SEGOUND 

ATE TRESEN 



Scèno 1 

ALÈSSI, soulet. 

(Intro en sautant dejoio, e canto sus l’èr : La cambo me fa mau) 

Ai talouna l’argènt 
A l’avare, à l’avare ; 

L’ai talouna l’argènt, 

Boudiéu ! coumo siéu countènt ! 

A la fin ai pouscu Taganta lou magot 
Au Marqués d’Arroumias, aquéu ladre Austri-Got ! 
Que boueno pesco ai fa 1 . . . Noun, jamai de ma vido, 
Aviéu vist de tant d’or uno toupino emplido ! 

Ah ! pèr Moussu Tistet quinte estrambord, segur, 
Quand saubra la nouvello, e qu’aura lou bouenur 
De teni dins sei man la bouito desirado ! . . . 

Crési que, dins sa joio, en mai d’uno brassado 
Me fague sus-lou-còup, uno estreno tambèn 
Que se renègo pas, car Moussu pago bèn, 

S’ameritavo proun que li raubèssi vite 
D’escoundoun tant d’escut que l’èron pas necite. 
M’avié, à la pèr-fin, enfeta lou brutau, . 

En me íasènt japa, coumo s’èri un bestiau. 




• ir-Ti'nfrMii 



Enterin, subre-tout, èro vengu renaire, 

E fouero de boustau m’a bandi coumo un laire ! 
Ah ! quinte crèbo-couer va dounc èstre pèr éu, 
Quand subran dins lou nis troubara plus l’aucèu, 
Vouéli dire l’argènt dintre soun escoundudo 1 
Sa cabosso bessai sara vite perdudo, 

O de lagno tambèn crebara, l’avaras ; 

Mai iéu, dirai : tant pis pèr Moussu d’Arroumias. 

Canto : 



Ai aganta l’argènt 
_ A l’avare, à l’avare ; 

L’ai aganta l’argènt, 

Boudiéu ! siéu mai que countèntl 



Em’ acò, me siéu pas countenta de li faire 
Rapiàmus (falou signe). Enterin en aqueste acampaire 
De tant d’or, ai vougu l’apoundre uno liçoun, 

En luego de l’argènt ai mes un gros mouloun 
De caiau que pèr éu faran lou meme afaire, 

D’abord que dóu gazan s’en servissié tant gaire 1 
Pièi l’ai mes un papié pèr li plagne lou dòu ; 

S’es pas foueço countènt, coumo tambèn se pòu, 

Q.ue vague au countentié mounte souvènt se mando 
Dei gènt countènt de rèn la loungarudo bando I 

Canto : 



Ai talouna l’argènt 
A l’avare, à l’avare; 

L’ai talouna l’argènt, 

Boudiéu 1 siéu mai que countènt I 

Scèno 11 

ALÈSSI, TISTET 

TISTET 

Ah ! ço, siés bèn galoi? Se creirian, à ta mino, 
Q.u’as auboura lou couide e qu’as mai ta mounino, 

ALÈSSI 

Nàni, Moussu ; de joio, àmi dansa, crida ! 

TISTET 

Alèssi, mai, siés fouele o bèn vènes fada ? 

ALÈssi fasènt vèire la boiiito 

Eh ! regardas, Moussu, ço que m’emplis de joio 
E que rendra vouesto amo enfin lèri e ravoio l 

TISTET 

Alèssi, gramaci ; laisso-me t’embrassa 
Pèr te prouva ma joio e te recoumpensa. 

Raconto lèu-lèu-lèu, coumo as-ti pouscu faire 
Pèr troumpa dóu magot lou ferouge gardaire? 

ALÈSSI 

Dóu tèms que lou Marqués, à Misè d’Argèncourt, 
Mau-grat lou pes deis an, tantost fasié la court, 
Siéu, de garapachoun, coumo lei calegnaire, 

Ana, dins lou jardin, espincha de tout caire. 

Enfin ai destousca lou tresor escoundu, 

E d’abord, l’empougnant, l’ai vitamen adu. 

Mai pèr-fin que tout-aro, en venènt, voueste paire, 
Eila dins lou jardin, noun veguèsse qu’un laire 



— 81 — 



Ero vengu de bouen quatecant l’empougna 
L’argèht de rescoundudo, avans de m’esbigna 
Ai arrenja tant bèn lou rode de mei piado 
Que, meme souspichous, aura rèn la pensado 
D’espincha s’un voulur aurié pres lou magot ! 

Es talamen ansin qu’adeja l’Austri-Got, 

Dins lou jardin, adès, a pas ’gu la doutanço 
Que d’èstre rauba, vuei, avié la maluranço. 

Es sourti tout-escas ; poudié gaire, tambèn, 
D’aquéleis estrambord entèndre quaucarèn. 

TISTET 

Ah ! quinto lagno aura moun avaras de paire 
Quand, dintre lou jardin, troubara plus, pecaire I 
Soun argènt escoundu. 

ALÈSSI 

Mai pèr te l’assoula, 

En mai dei massacan que servon à coumbla 
Lou tiau escoundudo;/ te Pai leissa, ma fisto ! 
Escricho'Hehína man, de páraulo requisto, 

TISTET 

E, digo, qu’as escri subre d’aquéu papié ? 

ALÈSSI 

L’ai di : d’afiord que l’or en rèn li servissié, 

Tant vau qu’ague de pèiro eila dins l’escoundudo. 
Se pèr éu, tout de bouen, la toupino es perdudo, 
Que n’en faguènt soun dòu, mete crespo au capèu, 
Mai que de marrit sang noun se crèbe la pèu ; 
Soun argènt, de-segur, es toumba, sènso rire, 

Entre de bouénei man, coumo pouédi va dire ? 



6 



TISTET 



Ah ! siés un galejaire en ges d’autre parié ! 

Aro d’aquéu tresor n’en farai moun proufié. 

Pèr bèn recoumpensa, coumo counvèn, ta peno, 
Auras, te v’ai proumés, uno poulido estreno. 
Entandóumens, vai vite escoundre aqueste argènt, 
Pièi, de ma loutarié faire estampa tambèn 
L’aficho e de bihet ; s’en esquiche ùnei milo, 

Encò de Remondét, empremèire en la vilo, 

{Li presènto un papié) 

Vaquito lou papié que pèr iéu vas pourta. 

ALÈSSI 

Mai d’abord emé iéu fau dansa, fau canta : 

Avèn de picaioun, 

Q.uinto joio ! quinto joio ! 

Avèn de picaioun, 

Ah! dansen un rigaudoun. 

{Alèssi soiierte). 

Scèno 111 

TISTET, TONI 

TÒNI, intrant. * 

Qtie t’arribo, Tistet, que danses de la joio ? 

TISTEÏ 

Se fau meis estrambord, es qu’ai gagna lei joio ; 

Aro, moun bèl ami, l’a rèn de pu segur 

Que d'espousa-ta souerre aurai lèu lou bouenur. 

TÒNl 

Ah ! digo vitameii coumo acò se pòu faire? 

TISTET 

Escouto : avèn trouba lou tresor de moun paire ; 
Em’ uno ajudo ansin, saubrai tira proufié, 

Pèr ta souerre e pèr iéu, d’aquelo loutarié. 

TÒNI 

Digo-me toun proujèt. 



TISTET 

Encò de l’esquichaire 
Me vau faire estampa l’aficho sus l’afaire. 

Moun paire poudra crèire ansin, va pénsi bèn, 

Que de ma Içutarié m’óucùpi francamen. 

Mai, la veiras en lue dins la vilo afichado, 

Car voudriéu pas dóu mounde èstre la boufounado. 
Se moLin paire, pamens, tant mesfisènt, cresié 
Que tout acò pèr éu sara que troumparié, 

Aro qu’ai bèn d’argènt, poudriéu li faire vèire 
Lou proudu dei bihet, lou fourçant de li crèire. 
Mai moun paire saup pas que de la loutarié 
A ta souerre farai retira lou proufié, 

Pèr lou bouen numerò tout prepara d’avanco, 

Que vouéli li remetre en provo d’amistançot 

TÒNI 

Noun se poudié, Tistet, segur imagina, 

Pèr l’avare, un mejan de lou miés talouna ! 

Es ma souerre, dóu còup, que sara dins la joio, 
Quand, de la íoutarié gagnant ansin lei joio, 

Emé tu, moun ami, que l’as tant agrada, 

Sènso engana degun, poudra se marida. 

A toLin paire enterin tant aurai lou couràgi 
De demanda la man de ta souerre en mariàgi. 



TISTET 



Tòni, de moun coustat farai ço que poudrai 
Pèr que sèmpre emé tu siguen sòci que mai ! 

TÒNI 

M’envau faire lèu-lèu, à ma souerre, à ma maire, 
L’assabé que poudra pas manca de li plaire. 

TISTET 

Adiéussias ; douno-li lou bouen-jour de ma part. 



• Scèno IV 

TISTET, D’ARROUMIAS 
d’ arroumias 

EIi ! que fasiés aqui, Tistet, pèr còup d’asard? 

TISTET 



Emé Tòni parlàvi adès de la soupado 
Qu’à Misè d’Argèncourt aièr avès dounado. 
Pénsi, sarés esta tóutei countènt de iéu ? 



Bèn gaire I 



d’arroumias 

TISTET 



Perqué, gaire ? Eh I pèr èstre agradiéu, 
Poudiéu faire autramen? Digas-me va, moun paire. 

d’arroumias 



Adès t’ai vist, Tistet, que coumo un calegnaire, 
A Misè d’Argèncourt jitaves de còup d’uei, 

Li fasènt, tantalòri, un tròu galant acuei. 

TISTET 

M’avias di de li faire uno mino avenènto ! 

d’arroumias 

O. . . mai d’avé parla d’amistanço, as pas crènto? 

TISTET 

Coumo que fàgui, avès à dire quaucarèn ! 

Dins un lèu troubarias d’espigno, crési bèn. 

d’arroumias 

Me rebèques pas mai, que m’as roumpu la tèsto ! 

E parlen plus d’acò. . . Digo-me, pèr la fèsto 
Qu’à Misè d’Argèncourt ai dounado à dina, 

Voudriéu saupre s’es tu qu’as ièrimagina 
De faire aduerre eici de pardigau, de caio, 

De lebraud, de liquour e tout ço que se baio 
Ei regòli ufanoLis dei lipet, dei richas. 

TISTET 

Es ién, car vouliéu pas, vesès, que passessias 
Pèr avare, e lei gènt diguèsson ’mé malìci 
Que, pèr gounfla la panso, avias agu lou vìci 
De li metre sus taulo, em’ un fege de buou, 

De pese, de faiòu, d’arris, d’erbàgi, d’uou. 

d’arroumias 

Mai qu coLimando, pago, espèci d’acabaire I 

TISTET 

Ai coLimanda, tambèn, sus voueste noLim, moun paire 
Pénsi que voudrés pas passa pèr avaras, 

E que pagarés tout, tant riche coumo sias. 

d’arroumias 

Siéu pas d’aquel avis, Creses belèu_, manj’aire, 

Q_ue jiéti, coumo tu, de l’èstro e de tout caire, 

L’argènt qu’ai acampa de-longo en travaiant ^ 

Veiren acò pu tard. Pèr aro se quitan. 

M’envau dins lou jardin ; se quaucun vèn me vèire 
Pèr demanda d’argènt, li diras qu’es de crèire 
Que fouero de l’oustau restarai bèn long-tèms ; 

Mai, s’es pèr m’en douna, revendrai vitamen. 

Scèno V 

TISTET, soulet, 

Tè 1 bessai que belèu es ana, l’acampaire, 

Dóu tresor escoundu se planta lou gardaire. 

Va pas mau s’enrabia, quouro v.es dinsTou trau, 

A la plaço de bor, un mouloun de caiau. 

Oh 1 nàni, noun voudriéu toumba souto sa pato ; 
M’espóutirié la tèsto à me la. rèndre plato ! 

De l’auvàri bessai va derraba sei péu, 

E tambèn dóu pegin deveni rababèu. 

Mai que se boute pas, lou paure, dins la tèsto 
Q.u’es iéu qu’ai pres l’argènt I... Boudiéu, quinto tem- 
Subre _me toumbarié. . . M’ensucarié, malur 1 [pèsto 
Se sabié bèn-de-bouen qu’es iéu soun escroucur. 

Me sèmblo qu’ai subran ausi crida moun paire. 

Zoubo ! juguen dei cambo, , . 

Scèno Vï 

D ARROUMiAS, soulet, endemoitnì. 

Au voulur ! au raubaire I 
A l’assassin I m’an tua... siéu perdu, siéu bèn mouert ! 
M’an rauba moun tresor, éu qu’amàvi tant fouert. 



Justìci ! . . . O^Li l’a pres ?. . . Mounte a passa lou laire ? 
Mounte es pas ?... Noun, mounte es ? Es bessai d’aquéu 
Bessai d’aquéu coustat. . , Mountes’esescoundu? [caire, 
Mounte courre?. . . Eilabas un brut s’es entendu. 

Qu es aqui ?... Couquinas, siés lou raubaire, arrèsto!... 
{Sepren lou pougnet) 

Es tu, rènde l’argènt ! . . . Anen, pérdi la tèsto ! 

Es moun pougnet, moun bras 1 siéu tout destimbourla ; 
Sàbi plus ço que fau de tant siéu treboula. . . 

Ai, ai, mei picaioun, qu’amàvi tant, pecaire ! 

Bèn mai que lou bouen Diéu, bèn mai que paire e maire. 
Bèl or qu’ères ma vido, e moun Diéu, bèn verai ! 

Te veirai plus, belèu !. . . sènso tu, noun viéurai. 

Ai, ai, quinte malur ! Noun poudrai plus te faire 
De poutoun, cade sero, avans de m’ana jaire I . . . 

Aro qu’à moun amour siés perdu, moun tresor, 
Tastarai plus la joio emé seis estrambord. 

D’enràbi, de doulour ai lou couer que me peto ; 

La vido d’aro-en-la me fara plus ligueto ! 

Car sènso tu, moun or, moun tresor, moun ami, 

Noun poudrai ni manja, ni béure, ni dourmi ! 

Va sènti proun, ai plus de sang dintre lei veno ; 

Siéu tout escagassa, tant es fouerto ma peno. 

Ah I siéu perdu, sié'u mouert, quàsi coumo fada ; 

Pèr carita degun vendra me reviéuda, 

En me rendènt l’argènt que m’an rauba lei laire ? 

0 dóu mens en me diant mounte es aquéu raubaire? 

Eh ! que disès eila?. . . Creidavias : au voulur! 

Au voulur! . . . s’es aqui, pèr iéu quinte bouenur ! . . . 
Ah I es iéu qu’ai crida. . . ; ma tèsto es treboulado ; 
Sàbi pas s’ à moun couele es encaro estacado. 

O moun tresor tant bèu ! O tu qu’amàvi autant 
Qu’uno gènto meireto amo soun jouine enfant ! 

Sènso tu que farai? poudrai dounc plus te vèire, 

Te chaspa tant souvènt? pamens, es pas de crèire 
Que si siegue envoula coumo un pichot aucèu, 

O se siegue foundu coumo buérri au .soulèu I 

Ah ! bouto 1 a bèn chausi soun ouro, moun raubaire^ 
Dóu tèms qu’emé Tistet s’entretenian d’afaire ! 

M’envau querre lou gardo ! . . . Es segur à prepaus 
Que vèngue coustata lou vol dins un verbau, 

Que furne d’enpertout, la croto e la feniero 
E fuie touei mei gènt : lei varlet, la chambriero, 

Moun garçoun e ma fiho, e se fau, meme iéu I . . . 

Oh I sus la plaço, aqui, que de mounde, boudiéu I 
Pouédi vèire degun sènso que la doutanço 
Qu’es belèu moun voulur prèngue de counsistanco !.. . 
Oh 1 quinto parladisso ! ... Eh 1 que disès eiia ? 

Bessai charras ansin d’aquéu que ni’a voula ! 

Ai, me sèmblo, entendu de brut d’aqueste caire. . . 
Aqui dedins belèu s’es escoundu lou laire ! 

Se va sabiéu segur 1 . . . E vous eila, tambèn, 

N’en sias assaventa ; digas-va vitamen. 

Es que l’aurias fourni lou rnejan de s’escoundre? 
M’arregardon, verai, sènso vougué respoundre, 

Me rison sus lou nas ! Bessai d’aqueste argènt 
An pres sa boueno part. . . pèr acò dison rèn ! 

Aro, anen, fau cerca vite pèr moun raubaire, 

Gardo, jùgi, bourrèu. . . Tron de l’èr ! vouéli faire 
En touei coupa la tèsto, aqui, sus lou chafaut ; 

E se lou tròbi pas, moun tresor, iéu m’envau 
Trauca ma gargamello, e me leva, pecaire ! 

La vido que pòu plus, sènso moun or, me plaire. 

(Soiierte afouli) 

Scèno VII 

TISTET, soulet. 

Adès ai que noun sai bèii fa de m’esbigna, 

Autramen recebiéu de moun paire encagna, 

Foume 1 uno rampelado e bessai uno rousto. 

De sa bisco auriéu pas resta foueço à l’assousto. 



Car, mau-grat seis annado, es gaiard coumo un brau^ 
E m’aurié fa lampa lèu fouero de l’oustau. 

Leis uiau ’mé lei tron soun esta de durado ; 

La chavano, parèis, es pancaro passado. . . 

Se pèr éu tout eiçò s’acabo malamen 
Espéri que pèr iéu fenira foueço bèn . 

Autambèn perqué pas me permetre, moun paire, 

De chausi libramen, coumo vouliéu va faire, 

La fiho qu’a sachu mai-que-mai m’agrada 
E qu’emé iéu li plais de se lèu marida ?. . . 

E pièi, es-ti pas fouele, estènt deja dins l’iàgi, 

(A sieissanto an souna) de vougué d’un mariàgi 
Em’ uno chato just aguènt sei bèu vint an 
Qifiai pèr ma fiançado e que m’agrado tant ? 

E perqué, pièi, diren ? pèr avarìci puro. 

Esperavo, lou ladre, uno doto seguro 

De cinq cènt niilo franc, que Misè d’Argèncourt, 

En mariàgi, devié l’aduerre emé l’amour ! . . . 

Mai s’imagino pas, moun avaras de paire, 

Qu’aièr Madamo Angot, pèr pousqué li coumplaire, 
L’a fa ’ncrèire, emé biais, ço qu’es la verita, 

Que pèr doto l’adus gràndei prouprieta, 

Que soun tout simplamen lou nas e leis auriho, 

Leis uei, coumo lei bras, d’uno poulido fiho ! 

Se va sabié, moun paire, ah 1 d’uno talo unien 
N’en voudrié plus, li viant gaire sei pretencien. 

Perqué, tambèn, m’a mes en loutarié. l’arlèri ? 

Rèn que pèr ladrarié. N’en fa pas un mistèri ; 

Ansin pèr moun mariàgi a rèn à me douna. 

Sènso rire, es, verai, pas mau imagina 1 
Sus d’acò m’a vougu faire uno talounado, 

Mai tambèn pèr moun paire, ah 1 quinto estoumagado 
Quand saubra tout d’un còup, tout-aro, qu’a perdu 
E la fiho agradivo e soun or escoundu ! 

Ausi de brut. . . belèu vèn emé la justìci. 

Garo I fau s’esbigna de pòu de sa malìci. 

Scèno VIII 

D’ARROUMIAS, LOU GARUO 

LOU GARDO 

De toLit ço que me dias ai gaire de besoun ; 

Es pas, foume ! de vtiei que tiràssi en presoun 
De voulur, d’assassin ! . . . Anas, vouéli pas faire 
CoLimo aquélei qu antan soLin esta lei cercaire 
D’Artoun e que, de pòu de lou vite arrapa, 
Arribavon toujour quand venié d’escapa I. 

d’arroumias 

Lei jùgi déurran prene en man aqueste afaire. 

Se me fan pas trouba I’argènt qu’a pres lou laire, 
Eh bèn . sènso belèu, fau, pèr me counsoula 
Que me rendon subran tout ço que m’an voula. 

LOU GARDO 

Pèr dreissa, coumo fau, lou verbau que vau faire, 
Digas-me quant d argènt vous a pres lou raubaire ? 

d’arroumias 

Dès milo pèço d’or 1 

LOU gardo 

Hòu I que de picaioun I 
d’arroumias 

Anas, ai bèn coumta ; lou manejàvi proun. 

LOU GARDO 

La mita sucamen m’aurié fa grand servìci. 

d’arroumias 

Lou laire s’amerito un óurrible suplìci, 

E se contro la car derrabon pas sa pèu, 

Respetaran plus rèn dessouto lou soulèu. 

LOU GARDO 

Mai, Moussu d’Arroumias, voudriéu saupre d’avanço 
Subre quau francamen aurias uno doutançol 

d’arroumias 

Dessubre tout lou mounde, e vouéli qu’en presoun 
Metegués quatecant lei gènt deis enviroun 
E de touto la vilo ! . . . 

LOU GARDO 

Es pa '’no cavo eisado ! 

Coumprenès, nous faudrié counèisse l’encountrado 
Mounte voueste raubaire es ana se bouta, 

Pèr l’aganta subran, e zóu! l’enmanouta. 

d’arroumias 

N’en sàbi gairè mai qu’adès sus este afaire ! 

S’erias un bouen gardian l’aurié pas tant de laire. 
Parèis que la justìci arribo bèn souvènt 
Q_uouro lei laire an pres d’aquelo erbo. 

LOU GARDO 

Ah ! ç’ anen I 

Vès, Moussu lou Marqués, respetas la justìci ; 
Autramen, sus lou còup, pèr rempli moun óufìci, 
Tant drèissi contro vous un bouen proucès-verbau 
E vous cóupi la chico ansin, se barjas mau. 

d’arroumias 

Macassè ! brave gardo, agués pas tant la bisco 



E cercas lou voulur; vouesto plaço es en risco. 

Se l’agantas pas lèu, s’escapo, lou capoun. 

LOU GARDO 

Counèissi moun devé ; d’avis ai pas besoun, 

(Lou gardo souertej 



Scèno IX 

d’arroumias, soulet. 

Aro coumo farai pèr trouba moun raubaire ! 

Ah ! se Madamo Angot, qu’es masco, venié faire 
Eici, dins moun oustau, soun jue, sa mascarié, 
Saubriéu belèu mounte lou raubaire sarié. 

La vau faire veni. . . Coumo aqui toucant rèsto, 
Poudra, v’espéri ansin, èstre eicito à la lèsto. 

Eh ! Marlusso, Marlusso, arribo; auses pas rèn ? 

Scèno X 

D’ARROUMUS, MARLUSSO 

MARLUSSO 

Que demandas, Moussu ? 

d’arroumias 

'Vai-t-en vite, en courrènt, 
Querre Madamo Angot : que siegue degajado. 



Si, Moussu, 



MARLUSSO 



Scèno Xî 

d’arroumtas, soulet. 

Crési qu’es uno boueno pensado 
D’agué manda Marlusso, un de mei serviciau, 

Faire veni la masco, eicito, dins l’oustau, 

Vuei de la mascarié se dis de meraviho ; 

De moun laire belèu saubra mounte es la piho. 

Sus la justìci umano, aro fau plus coumta ! 

Vias lei pu capounas bèn souvènt assousta 
Dóu tèms que lei pichoun soun coundana, pecaire!. , . 
Quand saubrai que couquin es esta moun raubaire, 
Vouéli que, tout d’abord, me rènde moun argènt 
E pièi, qu’après ’cò siegue espeia lestamen. 

Se contro moun oustau sa pèu èro empegado 
La chourmo dei voulur sarié mai esíraiado 1 
Pamens, se moun tresor m’es pas lèu-lèu rendu, 
Demàndi que lei jìigi à-z-Ais siegon pendu. 

Scèno XII 

D’ARROUMÍAS, MADAMO ANGOT 

MADAMO ANGOT 

Bouen-jour, Moussu, que Ta vuei pèr voueste servìci? 

d’arroumias 

A vouesto mascarié qu’àmi rèndre justìci. 

Poudès me reviéuda ; dóu mens, va crési fouert. 

MADAMO ANGOT 

Mai, Moussu d’Arroumias, anen, sias panca mouertl 



D ARROUMIAS 



Si, siéu mouert, car rargènt èro coumo ma vido, 

E me l’an pres. 

MADAMO ANGOT 

Tant miés ! Aquelo es pas marrido. 
Quand n’aviéu de besoun, se m’en avias presta, 

Ges de laire, belèu, vous í’aurien aganta. 

d’arroumias 

Anen, Madamo Angot, bóucas, bóucas de rire, 
Noun vous trufés de iéu, lèu poudrias-ti me dire 
Vous que sias masco, ounte s’atrobo moun voulur? 

MADAMO ANGOT 

Si, Moussu lou Marqués, l’a rèn de pu segur, 

Emé ma mascarié ; mai, m’avès talounado 
Un còup, e desempièi, siéu que mai ratapado, 

E fau plus rèn pèr rèn I . . . Fau d’avanço paga, 

Car noun voudriéu, douei fes, me leissa^pessuga. 

d’arroumias 

Alor tant anarias, lou coutèu sus lou couele, 

Me faire uno saunié ? Mai siéu pancaro fouele 
De vougué vous baia, coumo acò, tant d’argènt I 
Agués pieta de iéu, vous n’en prègui umblamen. 

MADAMO ANGOT 

Noun, Moussu vous v’ai di, se págas pas d’avanço, 
Piéuti plus ; vous n’en baìi eici l’asseguranço. 

D ARROUMIAS (Ji douno uno pèço) 

Tè, d’abord qu’es ansin, vaqui pèr lou moumen 
Uno pèço pèr vous ; un autre pagamen 

Vous espero, s’avès lou poudé de counèisse 
Lou laire, e davans iéu de lou faire parèisse. 

MADAMO ANGOT 

Gramaci ! (à despart) L’argènt, meme eis avugle, fa gau I 

d’arroumias 

Dins moun malur, Madamo, ai lou cervèu malaut. 
Aviéu-ti pa’ óublida que dintre l’escoundudo 
Ero aqueste papié ?. . . pénsi, emé vouesto ajudo, 
Counèisse prestamen lou capoun d’escrivan 
Que m’a pres moun tresor e pièi garça lou camp, 
Legissès-me l’escrit qu’a leissa lou ráubaire. 

MADAMO ANGOT [legis lou papié) 

« A Moussu d’ Arroumias, l’avaras acampaire. 

(( Boutas, de voueste argènt, agués pas gros soucit. 

« Es entre bouénei man, vous v’afourtìssi eici. 

« Se l’amavias, eh bèn ! cresès-va, iéu l’amàvi 
« Encaro mai que vous, e miés lou calegnàvi. 

(c Avias bouta voueste or en terro coumo un mouert 5 
« Mai l’ai desentarra ; me fasié mau de couer 
« Que serviguèsse en rèn aqui dins l’escoundudo 
« Quand pèr iéu poudié m’èstre unotant bouenoajudo ! 
« Coumo d’aquéu tresor vous n’en servias bessai 
« Pas mai que de moustardo aro se serve un ai, 

« Tant yau que de caiau agués la bouito pleno ! 

« Pèr lei gai'íla, vesès, aurés pas tant de peno. 

« Belèu reguignarés quasimen coumo un muou 
« E mourrésde pegin I Tant pis; iéu, siéu d’Auruou ! » 

d’arroumias 

Tron d un goi ! que n’en dias d’aquéu capoun de laire ? 
Me raubo lou magot e fa lou badinaire. 

Lou boustre, pousso un pau luen la capounarié ! 

S’es pendu, tirarai la couerdo voulountié. 

Mai poudrias pas, Madamo, en vesènt l’escrituro, 
Counèisse vitamen l’autour de l’impousturo ? 

MADAMO ANGOT 

Es de crèire, Moussu ; se saup qu’en escrivènt, 

Sus lou pápié, boutas la marco bèn souvènt 
De voueste caratèro, e qu'aqui pòu parèisse 
Ço que noun poudrié pas autramen se counèisse ! 
Subre l’escrit, tenès, arregardas un pau 
Aquélei quàuquei barro estampado amoundaut 
Dins la formo d’un cro I . . . Tout acò vous fa vèire 
Que l’escrivan, Moussu, siéu pourtado à va crèire, 

A sei doues man croucudo e qu’es un escroucur. 

d’arroumias 

Ço que me dias aqui garis pas moun nialur, 

MADAMO ANGOT 

Pièi tambèn alucas aquélei letro espesso, 

E coumo à bòudre, aqui, l’encro es estado messo 1 
Tout acò provo bèn que l’escrit dóu papié 
A segur pèr autour un jouvènt degaié 
Qu^à bèl-èime, tous-tèms, coumoleis acabaire, 

Jieto sei sòu de l’èstro e quàsi de tout caire. 

d’arroumias 

Acò, s’èro Tistet, aquéu galo-bouen-tèms 
Que voulié tout-escas m’emprunta tant d’argènt ! 

MADAMO ANGOT 

L’escrituro, Moussu, dis pas lou noum dóu laire ; 
Despinto sucamen coumo èro lou raubaire. 

Mai, tout-aro, boutas, pèr lei carto saubrai 
Quau vous a pres voueste or, e pièi vous va dirai ; 
Pèr lou moumen l’escrit, coumo à mié-jour, ía vèire 
Qu’es un voulur galoi, galejairee risèire: 

En vous diant qu‘es d’Auruou, vous marco foueco bèn 
Que se trufo de vous, mai pas de voueste bèn. 

d’arroumias 

Me disès rèn de nòu ; farias miés de m’aprèndre 
Ounte se tèn moun laire, e de me faire rèndre 
Lou tresor que m’a pres ! 

MADAMO ANGOT 

Moussu, sias bèn pressa ; 

Voulèstout saupre au còup coumo acò s’es passa 1 
Aro lei carto. . . Aquelo ansin que va parèisse 
Marcara lou voulur que voulès tant counèisse. 

Zoubo, coupas. . . vous fau, veguen, coupa tres fes. . . 
Tiras aro uno carto, e me la remetrés. 

Eh ! bèn, avès tira, l’ami, lou rèi de pico. 

La carto marcarié que de lagno e de pico 
Contro voueste escroucur, n’en sias esta malaut. 

Qu se pico, en efèt, dison que se fa mau. 

d’arroumias 

Ai pas besoun, Madamo, anas, de vouesto ajudo 
Pèr saupre qu’an rauba l’argènt de l’escoundudo, 

E que n’en siéu malaut, d’un tant triste malur. ' 

Ah I pulèu, devinas mounte es aquéu voulur. 

MADAMO ANGOT 

Eh ! Moussu d’Arroumias, avès ges de paciènci ! 
Boutas, veirés lèu-lèu lou poudé de ma sciènci. 
Quasimen sias pressa mai fouert qu’un lavamen ; 

Me sèmblo que poudès, eto ! espera ’n moumen. 

Saupre qu de voueste or es, de-segur, lou laire, 
Cresès-va bèn, es pas un pichounet afaire. 

Vau counsurta lei carto encaro un darrié còup. 
Veguen, tiras-n en uno ; e foume ! agués pas pòu. . . 

1 

Es lou varlet de trèflo. Eh ! bèn, voueste raubaire 
Dèu èstre un serviciau, un jouvenas fringaire 
E que vòu faire flòri 1 

d’arroumias 

Ah ! m’en doutàvi proun. 
Mai d’aqueste varlet digas vite lou noum. 

MADAMO ANGOT 

Pèr saupre acò, Moussu, vous fau, sus la cadiero, 
Èstre endourmi subran, mai de talo maniero 
Qu’emé leis uei ferma veirés paméns segur 
Quau de voueste tresor es esta lou voulur. 

d’arroumias 

Diàussi 1 voudrias, o masco, alor me faire encrèire 
Qu’en plegant lei parpello enca pouédi li vèire ? 

MADAMO ANGOT 

Ço que vous afourtìssi es bèn la verita. 

Quouro de moun travai lusira la clarta, 

Li veirés autant clar, à travès lei muraio, 
Coumo,.sus lei mié-jour, quand lou soulèu dardaio. 
Pèr lèu vous endourmi, vau metre un moucadou, 
Aqui, sus vouésteis uei, çoumo un bouen tapadou. 

d’arroumias 

Entanterin, dóu mens, rìsqui rèn que ma vido 
Pèr voueste tratamen vèngue à-n-èstre acourchido 

MADAMO ANGOT 

Eh 1 que voulès risca d’aquelo mascarié? 

Ai pas pèr faire mau tant de capounarié ! 

Agués pas pòu d’acò ; Moussu, prenès couràgi._. . 
Lou proumié que vendra vers vous faire tapàgi, 

Sara voueste raubaire, e pièi s’èro pas ’quéu, 

N’en sarié, basto,_un autre e que veirias lèu-lèu. 

Pèr que l’óuperacien siegue lou miés coumplido, 

Fau pas que quauque brut vous treboule l’ausido. 
Vaqui perqué metrés, dins leis auriho, ansin, 

Lei pouce, que faudra teni jusqu’à la fin. 

Vau coumença subran : Moussu, leissas-vous faire ; 

De la ceremounié l’obro durara gaire. 

{Madamo Angot bendo, em’ iin moiicadou, leis ueide Moussu 
d’Arroumias, e lifa metre sevdouspouce dins leis auriho 
e leis autre det en l’èr. D’aquelo facoun, Moussud’Ar- 
roumias parèis avé d’auriho d’ai. A près) : 

Mai que d’un còup, capoun, m’as talouna deja ; 

Veiras bèn, contro tu, marrias, vau me venja. 

Espero; un chichibèlli aqui darrié l’esquino 
Sara ta punicien, qu’uno masco imagino. 

{Madamo Angot fa semblant d’escriéure, sus d’uno grando 
fueio de papié, lei paraulo seguènto, e li l’empego em’ 
uno esplingolo darrié Vesquino, qu’es virado contro îeis 
espetatour). 

Ah ! crèbe ï avarici emai leis avaras ! 

Vai, vai, pouedes adounc, vièi ladre d’Arroumias, 
Espera longq-mai qu’arribe toun raubaire I 
Se vèn pas vite, es que vòu pas veni, lou laire. 

{Madamo Angot s’esbigno) 



Scèno XIll 

D’ARROUMIAS, MÈSTE MOUGHO 

MÈSTE- MOUCHO {s’estrassant de rire) 

Emé Iqu chichibèlli, ah ! Moussu, que sias bèu; 
Sias bèsti coumo un ase, o venès rebabèu. 

b’arroumias {ìevant loit tapadou, saiito siis Mèste Moitclio) 

Ah ! te tèni, gusas ! es tu que siés, canaio, 

Moun raubaire ; as vougu me metre sus .la paio? 

MÈSTE MOUCHO 

Ai, ai, ai, leissas'-me. . . la ! la ! coumo esquichas.. . 
Q_ue voLis ai fa, Moussu ? Q.uasimen m’estranglas. 

d’arroumias 

M’as rauba moun argènt : fau subran me lou rèndre, 
Senoun, au caraman iéu vau te faire pèndre. 

Mounte ères ? Que disiés? 

mèste moucho 

Sias bèn lagna, boudiéu! 
Disiéu que subre-tout pèr vous èstre agradiéu 
Falié d’abord lou tua, pièi lou metre à la lèsto 
Dintre l’aigo bouiènto e li coupa la tèsto. 

d’arroumias 

En aquéu capounas que m’a rauba l’argènt ? 

MÈSTE MOUCHO 

Eh ! s’agis bèn d’acò ?. . . parlàvi simplamen 
Dóu pourquet que me fau pèr aquesto soupado, 

Alesti de moun miés, emé de cebo achado. 

d’arroumias 

Pau m’enchau ço que diés!. . . Conto-me lèu, capoun, 
Ço qu’as fa dóu tresor que m’as pres d’escoundoun, 

mèste moucho 

Vous aii rauba, Moussu? V’aviéu pas ausi dire I 

d’arroumias 

Ah ! fagues pas restùrti 1 Agues pas l’èr de rire^ 
Car se lou rèndes pas, te fau metre en presoun 
E pièi coupa lou couele, après, s’es de besoun. 

MÈSTE MOUCHO 



Boutas, vous ai rèn pres', 

d’arroumias 

Sàbi qu’es tu lou laire ; 
Ai counsurta qu fau, un famous devinaire, 

MÈSTE MOUCHO (à despart) 



Tòni, loLi baile, aièr, m’a fa tant enrabia 
Que vuei tròbi à prepaus lou biais de l’embestia. 

d’arroumias 

Que remóumiés aqui contro iéu, barjacaire ? 

MÈSTE MOUCHO 

Vous afourtìssi bèn qu’es pas iéu lou raubaire 
De vouéstei picaioun ; mai d’abord que va fau, 
Es lou baile, dirai, que vous a fa lou mau, 

d’arroumias 

Tòni ? 

MÈSTE MOUCHO 



Va crési fouert. 



d’arroumias 

Coumo 1 aquéu qu’estimàvi 
E qu’en baile fidèu certanamen amàvi ! . . . 

MÈSTE MOUCHO 

Si, va crési, Moussu, qu’es just éu lou voulur. 

d’arroumias 

Mai quinto es la resoun de va crèire segur ? 

Fau de provo. 

MÊSTE MOUCHO 

De provo ? 

d’arroumias 

Anen, perqué va crèire ? 

MÈSTE MOUCHO 

Va crési, pèr ço que va crési. . . 

d’arroumias 

As pouscu vèire 

Se roudavo à l’entour deis escut, eilalin ? 

MÈSTE MOUCHO 

Mounte èron escoundu ? 

d’aeroumias 

Pas luen, dins lou jardin. 

MÈSTE MOUCHO 

Eh ! bèn, Moussu, l’ai vist que tout-escas roudavo 
En voueste poulit ouert, de tout-caire espinchavo I. 
Mai dintre que, digas, ’quel or èro enferma? 

d’arroumias 

Ero dins uno bouito emé gàubi estrema. 



MÈSTE MOUCHO 



Es bèn acò, segur ; l’ai vist que n’en pourtavo 
Uno souto lou bras, e que, parèis, pesavo. 

d’arroumias 

E coumo èro-ti facho aquelo bouito ? Ansin 
Veirai s’es bèn la miéuno, aquelo dóu jardin. 

MÈSTE MOUCHO 

Coumo èro facho ? 

d’arroumias 
O, digo ! 

MÈSTE MOUCHO 

Ero facho. . . èro facho. 

Coumo es facho uno bouito. 

d’arroumias 

Aro, vési à ta facho 

Que siés dins un embrói. . . Dóu mens, despinto-la 
Pèr vèire s’es, segur, aquelo qu’an voula. 

mèste moucho 

Ero uno grando bouito 1 

d’arroumias 

Aquelo qu’an raubado 

Ero pichouno. . . 

MÈSTE MOUCHO 



Es bèn, coumo acò, ma pensado. 
Ero, se va voulès, pichoto en dimencien 
Mai grando pèr l’argènt que dintre li tenien. 

d’arroumias 
Q,uinte èro sa coulour ? 

MÈSTE MOUCHO 

La coulour ?. . . sènso rire, 

Es au bout de ma lengo. Eh ! coumo poudriéu dire ? 
Ero pas . . . roujo ? 

d’arroumias 

Noun, mai, griso, mascatln ! 

MÈSTE MOUCHO 

Si. . . roujo, griso, vès, vouliéu vous dire ansin. 

d’arroumias 

Es ma bouito, verai, d’escut touto clafído ; 

E l’amàvi pu fouert quasimen que la vido. 

Aro en quau se físa ?. . . Quand vouéstei pu fídèu 
Coumo lei maufatan, vous talounon peréu ? 

Après aqueste auvàri, ah ! tant se poudrié faire 
Qu’à iéu meme d’argènt me raubèssi, pecaire. 

MÈSTE MOUCHO 

Vaqui_ Tòni que vèn . . . Vouéli pas m’esbigna 
Mai digués pas qu’es iéu que vous ai rensigna. 

Scèno XIV 

D’ARROUMIAS, MÈSTE MÛDGHO, TONI 

d’arroumias 

Hòu I Tòni, aprocho-te. . . D’un crime abouminable, 
Qu’es esta dins toun pitre empura pèr lou diable, 
Vène te counfessa I 



TÒNI 



Mai, Moussu, que me dias ? 
d’arroumias 

Coumo! Tòni, as pas crento, espèci de Judas, 
D’avé fa contro iéu, digo, un crime tant grave, 

Tu que me pareissiés autant fìdèu que brave ? 

TÒNI 

De quinte crime, eici, Moussu, voulès bada? 

d’arroumias 

Fagues pas l’ignourènt e nimai lou fada ; 

Sàft tout, bèn segur, e pouédi te respoundre 
Que de-bado enterin cercaras à Tescoundre ! 
Tout-escas uno masco a de.scubert peréu 
Emé sa mascarié qu’es tu lou criminèu. 
Vergougno à tu d’avé troumpa vuei la fisanço 
Qu’aviéu dins ta sagesso e dins íoun amistanço ! 

TÒNI 

D’abord que sabès tout, adounc, vous respoundrai 
Que ço que vous an di, pan-pèr-pan es verai. 

MÈSTE MOUCHO (à despart) 

Sariéu- ti, pèr asard, esta bouen devinaire ? 

TÒNI 

Moussu, moun intencien èro proun de rèn faire 
Sènso vous preveni ; mai, sus d’àcò, vouliéu 
Espera lou moumen de capita pèr iéu. 
Au-jour-d’uei que la cavo es de vous couneigudo, 
E qu’à vouésteis auriho adès es lèu vengudo, 

Vous prégui entandóumens d’escouta mei resoun. 



d’arroumias 

Aro, pèr t’escusa, que poues dire, capoun ? 

TÒNI 

Parlés pas coumo acò, ,car sèmblo, à vous entèndre, 
Que meme vàli pas la couerdo pèr me pèndre ! 

Ai de tort envers vous, mai siéu pas un fenat, 

E ma fauto, après tout, se pòu bèn pardouna. 

d’arroumias 

Amerito pèr tu pulèu l’escourchiduro. 

TÒNI 

Vous escaufas la bilo, anas, en perdo puro. 

Q.uand saubrés tout,Moussu,coumprendrésqueloumau 
Es pas, coumo disès, tant grand nimai mourtau. 

d’arroumias 

Coumo ! gusas que siés, es pas mau de me prèndre 
Moun tresor e moun sang, ìou bèn que poudié rèndre 
Agradivo ma vido, e me fasié tant gai ! 

TÒNI 

Voueste tresor es pas mau, dins mei man, verai. 

Siéu pas, certo, un jouvènt à faire d’injustìci ; 

Se troubas, sus d’acò, qu’ai pourta prejudìci, 

Siéu, Moussu, quatecant lèst à va repara. 

d’arroumias 

Es, Tòni, ço que vouéli e lèu-lèu va faudra. 

TÒNl 

Voueste ounour, de-segur, sònji lou satisfaire. 

d’arroumias 

Mai s’agis pas d’ounour dins tout aqueste afaire. 
Tandóumens voudriéu saupre eiçò : perqué l’as fa? 

TÒNl 

Me va demandas. 

d’arroumias 

O. 

TÒNl 

Sarés lèu satisfa. 

Vous va diéu francamen, es pèr ço que Tamàvi !. . . 

d’arroumias 

L’amaves, capounas. 

TÒNI 

Si, Moussu, l’adouràvi ! 
d’arroumias 

L’amaves, moun tresor? léu tambèn, mai que tu. 

TÒNI 

Noun se pòu mai que iéu, v’afourtìssi, Moussu. 

Ah I es pas voueste argènt, boutas, que calegnàvi ; 
Cresès-va, pau m’enchau ; lou tresor qu’estimàvi 
E qu’en ma poussessien à la fin a passa, 

Vous prègui de vougué me lou sèmpre leissa. 

d’arroumias 

Foume ! noun, tron de l’èr ! Te lou farai proun rèndre 
Moun bèu tresor, raubaire ; autramen, te fau pèndre. 

TÒNI 

Mai dias acò rauba ? 

d’arroumias 
Digo-me, quinte noum 

Faudra, d’aro-en-avans, me ii douna, capoun ? 

Prene un tresor ansin es pas èstre raubaire ? 

TÒNI 

Es quaucarèn, Moussu, qu’avié lou biais de plaire ; 

E de vouéstei tresor es lou mai precious, 

Que me rendrié lou couer galoi e sèmpre urous, 

Se m’en leissas enfin la libro jouïssènço 
Sarai toujour pèr vous plen de recouneissènço, 

Vous demàndi àginous aquéu tresor tant bèu ; 

Espéri que voudrés me lou baia bèn-lèu. 

d’arroumias 

N’en farai rèn ! (à despart). Acò treboulo ma cervello. 

TÒNI 

Qu’em’ un tresor ansin ma vido sarié bello ! 

Se sian tambèn proumés touei dous fidelita 
E fa lou sarramen de jamai se quita. 

d’arroumias 

Voueste sarramen, diànchi ! es coumique à n’en rire. 

TÒNI 

Touei dous sian engaja, pouédi eici vous va dire, 

E sian un emé l’autre estaca mai-que-mai ! 

d’arroumias 

Fh 1 bèn, va veiras^ mouestre, iéu vous destacarai ! 

TÒNI 

Rèn que la mouert pòu nous dessepara, pecaire ! 

d’arroumias 

Vau vous dessepara lèu-lèu, veiras, raubaire ! 

Car à-n-aquel argènt te siés tròu estaca. 

TÒNI 

O nàni I es pas, Moussu, voueste or que m’a touca. 

d’arroumias 

Tout-aro, tant dirié belèu qu’es pèr me plaire 
Que de moun bèu tresor adès s’es fa lou laire. 

Mai lei jùgi, gusas, te coundanaran proun 
A rèndre lou gasan que m’as pres d’escoundoun ! 

TÒNI 

Farés co que voudrés, siéu sènso ges de crento. 

Sus d’acò vouesto fiho es en-plen innoucènto. 

d’arroumias 

Ah ! me mancarié plus que ma chato tambèn 
Vuei t’aguèsse ajuda pèr me rauba moun bèn, 

Mai, digo dounc, marrias, perqué me l’as raubado? 

TÒNI 

L’ai pas raubado, vès, es à l’oustau restado. 

d’arroumias (à despart) 

O bouito, meis amour ! (Aut) Alor diés, fouligaud 
Que tout-escas noun es sourtido de l’oustau ? 

TÒNI 

Nàni, Moussu. 

d’arroumias 

Dóu mens, digo, l’as pas toucado? 

TÒNI 

léu , Jamai, L’ai tpu)our, vous dirai, respetado ! 
Pèr elo d’amour pur moun couer pur a brula 1 

D ARROUMIAS [à despart) 

Pèr ma bouito brula d’amour I. . . Coumo a parlal 

TÒNI 

Pulèu que li fali de respèt, de la pèsto 
Preferariéu creba, de tant la sàbi ounèsto ! 

D ARROUMIAS (à despart) 

Ma bouito foueço ounèsto ! . . . 

TÒNI 

Ah ! la vèire e l’ausi 
Ero segur pèr iéu lou pu dous dei plesi. 

D ARROUMIAS (à despart) 

\jr- I • . Tòni) 

Mai coumo I ausi ma bouito ! Eh í pouédi rèn coumprèn- 
En tout acò que diés ! [dre 

TÒNI 

Es sucamen divèndre 

Qu’a pèr escrit proumés un mariàgi emé iéu. 

d’arroumias 

Sènso me demanda s’acò m’es agradiéu, 

T’aurié signa ma fiho uno talo proumesso ? 

TÒNI 

Si_, Moussu. . . sus papié sa signaturo es messo ; 

Ai pres de moun coustat lou meme engaj’amen. 

d’arroumias 

De la vidasso aurés de iéu counsentímen : 

Tau matrimòni, anas, poudra jamai se faire 
Entre ma bravo fìho e tu que siés un laire. 

TÒNI 

Ma fisto I poudrias-ti, vuei, Moussu d’Arroumias, 
Me crèire, coumo acò, que-noun-sai capounas, 

Pèr yqus rauba voueste or, quouro, dins la farniho, 
Vouéli intra, demandant la man de vouesto fiho? 

d’arroumias 

Q.ue siegues un raubaire, o siegues innoucènt, 

V’ai di, fau que subran me rèndon moun argènt. 

Scèno XV 

D’ARROUMIAS, TONI, MÈSTE MOUGHO, TISTET 

TISTET (arribo en sautantj 

Moun couer es trefouli deis estrambord de Joio ! 
Vitòri ! . . . Tresanen, car ai gagna lei joio. 

d’arroumtas 

Que me vènes canta ? Perqué fas tant de trin ? 

Es qu’auriés pèr bouenur aganta lou couquin 
Que de mei picaioun es esta lou raubaire ? 

TISTET 

Eh I s’agis bèn d’acò ? 

d’arroumias 
Que vènes alor faire ? 

Atrouba moun voulur es cènt còup mai urgènt. 

Se l’aviés aganta, boudiéu I que sariés gènt^ 

TISTET 

L’afaire pèr lou miés s’arranjara, moun paire. 

d’arroumias 

Q.ue faras? 

TISTET 

Vès-l’aqui : sabès que deviéu faire 
Tira ma loutarié qu'avès imagina. . . 

En cènt, en milo vous va dóuni à devina. 

Qu cresès qu’es esta lou benurous gagnaire? 

Avans que l’atroubés sarias long-tèms cercaire. 
Coumo se dis : avès proun manja, proun begu ?. . . 
Eh I bèn, lou numerò gagnant. . . basto. . . es vengu 
A Babèu d’Argèncourt, la chato tant poulido 
Qu’en mariàgi sara lou bouenur de ma vido. 

d’arroumias 

Mai aquelo Misè, que vènes de nouma, 

Pèr soun ome devié me prene e bèn ama ! 

TISTET 

Eh 1 moun paire, aprenès qu’èro ma fiançado, 

Que pèr fremo avans vous m’èro estado acourdado ; 
E se, coumo cresès, l’avias tant agrada, 

Aurié pas, emé iéu, vougu se marida. 

Es pèr acò qu’a pres tant de bihet, moun paire 
D’aquelo loutarié qu’avès pèr iéu fa faire. 

D’ARROUMIAS 

Encuei, malan de sort ! es un jour de malur : 

Pérdi, ai-las I moun argènt que me raubo un voulur ; 

Pièi, la fiho qu’aviéu pèr mouiè desirado 

M’es pèrtu, quatecant, dóu meme còup, raubado ! 

TISTET 

Moun paire, se dounas voueste counsentimen 
D’abord à moun mariàgi, e permetès tambèn 
Que, pèr Tòni, ma souerre enfin siegue espousado, 
Afourtìssi qu’avans la fin de la journado, 

L’or que vous an rauba, dins un rode escoundu, 
Subran, pèr meì bouens ordre, à vous sara rendu. . . 

d’arroumias 

Mai, digo lèu, mounte es ? 

TISTET 

^ Vous n’en metés pa ’n peno. 

d’arroumias 

N’en manco ges, au mens? 

TISTET 

Pas meme uno dardeno. 
d’arroumias 

•\lor, rènde-loLi vite. 

TISTET 

Avans, fau dire lèu 
Se poLiédi pèr mouiè prene Misè Babèu. 

d’arroumias 

Pèr acò me faudrié, proumié, de meis uei vèire 
La bouito e Lor dedins, va touca pèr li crèire ! 

TISTET 

Boutas, agués pas pòu, voueste tresor, l’aurés ; 
Li farés de poutoun, après, tant que voudrés. 

d’arroumias 

VoLis avìsi, pamens, que pèr youeste mariàgi 
Pouédi pas voLis baia rèn de rèn en partàgi. 

TISTET 



Hòli ! se n’en passaren ! 

d’arroumias 

Pèr lei noLieço, voudrai 
Faire ges de despènso e ges de frès nimai. 

TISTET 

Aurés à bousseja rèn de rèn, ges de douno. 

d’arroumias 

Mai vouéli entandóumens l’estreno bèn pichouno 
D’un viésti e d’un capèu, car n’ai bèn de besoun. 

TISTEÏ 

Saran tout flame nòu, pièi de bello façoun. 

d’arroumias 

Me vesès counsentènt, mai, avans tout lou rèsto, 
Fau bèn que me rendés moun argènt à la lèsto. 

TISTET 

Paire, vau vous aduerre eicito quatecant 
La bouito pleno d’or toumbado entre mei man. 

[Tistet souerte). 

Scèno XVÍ 

LEI MEME, mcní^ TISTET 

d’arroumias 

De toLit ço que m’a di vouéli encaro rèn crèire, 
Qu’autant que de meis uei poudrai de-longo vèire 
La bouito e lou gasan ; bèu bouen Diéu ! de poutoun 
Li farai mai-que-mai, sènso dire n’a proun. 

De la joio poudriéu agué ’no revirado, 

E ma tèsto tambèn de chale treboulado 
Perdre la tremountano, en viant subran rendu 
Mei picaioun rauba que cresiéu bèn perdu. 



Scèno XVII 

LEl MEME, TISTET 

TISTET, arribant- 

Ve-l’aqui vouesto bouito ; alucas-la, moun paire, 
Pèr vèire s’es aquelo adès qu’un gus de laire 
A d’escoundoun raubado e s’es vite esbigna, 

Mai que pèr còup d’asard vèni de l’empougna. 

D ARROUMIAS [agantant la bouito) 

La recounèissi, es elo ! . . . O tu ma tant amado, 
Fau que te poutounéji uno bello passado. 

Un mautatan t’avié raubado à moun amour, 

Mai, aro espéri bèn èstre emé tu toujour. 

Ta perdo, o moun tresor, m’a cousta de lagremo 
Foueço mai, tant diriéu, que la mouert de ma fremo ! 
Aro, siéu tant galoi de l’avé retrouba, 

Que dins meis estrambord de gau poudriéu creba. 

fDanso, saiito à l’entour de la boiiito. ~ Li fa de salamaìè 
e de poutoini iino passado, pièi d’à-ginoiis dis : 

Ai, ai, ài, dins moun couer es tant fouerto la joio 
Que sènti un mourimen. . . siéu sènso ges de voio. 



Vaquito lou malur d’èsse un avarassas 

Coumo v’es sèmpre esta lou Marqués d’Arroumias. 

Que de peno se douno un avare acampaire, 

E que de marrit sang se fa quouro un raubaire 
L’aganto lou magot ! . . . Meme s’a lou bouenur 
De retrouba soun or, d’aganta lou voulur, 

La joio pòu souvènt li treboula la rèsto, 

E l’acourchi la vido autambèn à la lèsto. 

Pèr acampa d’argènt, que bouen tant s’afura ; 

E quouro n’avès tròu, noun lou fau entarra 
Coumoleis avaras, mai èstre caritable, 

Autramen, dins l’infèr, vous tirasse lou diable ! 



(/1 itn moiirimen de couer ; es coucha sus la bouito) 
TÒNI 



jFìa de d-^í^varas. 

